JKW-KABUM-08-NYA-017-001-wylie
rigs gsum spyi yi dkyil 'khor gyi cho ga phrin las lhun grub/
- /__/ka_rma_ni_rA_b+ho_ga_nA_ma_tri_ku_la_sa_mu_dA_ya_s+ya_ma_N+Da_la_bi_d+hi_bi_ha_ra_ti_sma/
@#/__/rigs gsum spyi'i dkyil 'khor gyi cho ga phrin las lhun grub ces bya ba bzhugs so/ oM swa sti/__'khor lo'i dbang phyug rje btsun bla ma dang /__/rigs gsum rgyal ba'i mchog la gus btud de/__/de nyid sgrub dang dkyil 'khor las rim sogs/__/ye shes rdo rje'i gzhung bzhin bshad kyis nyon/__/mtshan nyid ldan pa'i slob dpon gyis/__/snod dang ldan pa'i slob ma la/__/rigs gsum spyi yi dkyil 'khor du/__/mngon par dbang bskur bsgrub 'dod pas/__/gtsang zhing dben pa'i sa phyogs su/__/stegs bu ras bzang gis bkab pa'i/__/steng du maN+Dal gtsang ma'i dbus/__/dri yi thig le gru bzhi dang /__/phyogs bzhi rnams su zlum po'i steng /__/me tog tshom bu re bkod de/__/many+dzi la sogs steng du gzhag__/de yi 'og gam nye logs su/__/sa lha'i maN+Dal tshom bu bkod/__de yi phyi rol byang shar gyi/__/mtshams su mtshams 'dzin me tog dang /__/chu gnyis sngon 'gro'i nyer spyod rnams/__/shar nas brtsams te gru bzhir bsham/__/de yi phyi rol phyogs bzhi ru/__/bdug spos mar me zhal zas re/__/g.yas skor dag tu sgos mchod bsham/__/sa lha'i maN+Dal nye logs su/__/gtor ma gcig bsham 'byor gyur na/__/sgos mchod kyang bsham dkyil 'khor gyi/__/byang shar nas brtsams shar lho'i bar/__/gzungs gtor dang ni chos skyong dang /__/me nas lho nub bar du ni/__/cha gsum gtor ma legs par bsham/_/logs su sngon 'gro'i gtor ma'ang bsham/__/slob dpon mdun du rdor dril sogs/__/mtshan nyid ldan pa'i bum pa lnga/__/legs bkrus kha tshar ma nyams pa'i/__/ras bzang mgul chings phrog lnga pa'am/__/bdun pa legs bcings mtshan ma gdags/__/drag sngags bzla zhing gu gul gyis/__/legs bdug yungs kar dag gis brab/__/gtsang ma'i chu yis sum gnyis dgang /__/'bru lnga sman lnga rin chen lnga/__/snying po lnga dang dri lnga gzhug_/ku shas kha brgyan de steng du/__/dung chos dri bzang chu bcas dang /__/rdo rje gzungs thag kyang bshams shing /__/logs su slob ma sta gon chas/__/nyer spyod so shing khyor chu dang /__/dpung skud ku sha sogs bsham mo/__/cho ga dngos la/__sta gon dang /__dngos gzhi gnyis kyi dang po la/__bdag bskyed bsgom pa/__dkyil 'khor gyi bya ba/__rjes kyi cho ga'o/__/dang po ni/__bdag nyid grogs dang bcas pas khrus bya/__grub na theg pa chen po'i gso sbyong blangs la/__dkyil 'khor gyi shar phyogs su 'khod de/__sngon 'gro'i gtor ma chu gtsang gis bran la/__oM a mr-i te hU~M phaT kyis bsang /__swa b+hA was sbyang /__rdo rje bsdams pa bskyod pa'i phyag rgya dang /__oM a kA ro mu khaM sogs lan gsum gyis byin gyis brlab/__lcags kyu'i phyag rgya dang bcas pas/__rang gi snying ga nas 'od zer 'phros pas phyogs skyong ba bcu 'khor dang bcas pa oM A kaR+ShA ya dza/__zhes pas spyan drang nam mkha'i mdzod kyi phyag rgya dang /__oM da sha dika lo ka pA la sa pa ri wA ra na maHsarba ta thA ga te b+h+yo bi shwa mu khe sogs lan gsum gyis phul/__oM badz+ra ar+g+haM swA hA/__oM badz+ra pA d+yaM zhes sogs kyis mchod/__rdo rje dril bu 'dzin pas/__phyogs skyong bcu po 'khor bcas rnams/__/mchod sbyin gtor ma 'di snoms la/__/rnal 'byor bdag cag 'khor bcas la/__/nad med tshe dang dbang phyug dang /__/dpal dang grags dang skal pa bzang /__/longs spyod rgya chen kun thob cing /__/zhi dang rgyas la sogs pa yi/__/las kyi dngos grub bdag la stsol/__/dam tshig can gyis bdag la srungs/__/dngos grub kun gyi stong grogs mdzod/__dus min 'chi dang nad rnams dang /__/gdon dang bgegs rnams med par mdzod/__/rmi lam ngan dang mtshan ma ngan/__/bya byed ngan pa med par mdzod/__/'jig rten bde zhing lo legs dang /__/'bru rnams 'phel zhing chos 'phel dang /__/dge legs thams cad 'byung ba dang /__/yid la 'dod pa kun 'grub shog___/__!_ dpal ldan bla ma dam pa rnams kyi thugs dgongs rdzogs pa dang /__sems can thams cad kyi don du phyag rgya chen po mchog gi dngos grub rigs gsum gyi go 'phang thob par bya ba'i ched du sa'i phyogs 'dir rigs gsum gyi dkyil 'khor chen po bzhengs te sgrub cing mchod pa dang /__/bdag nyid 'jug cing dbang blang ba dang /__slob ma gzhug cing dbang bskur bar 'tshal na/__srung ma'i dbang po khyed rnams kyis dkyil 'khor chen po'i bya ba mthar ma phyin gyi bar du bar du gcod pa thams cad bsrung ba dang /__de nas kyang byang chub ma thob kyi bar gyi bar chad thams cad bsrung ba dang stong grogs mdzod cig__/muHzhes brjod de lag pa sa la reg pas mgron phyi rol gyi phyogs mtshams su gshegs par bsam/__gang dag nag po'i phyogs la mngon par dga' ba'i 'byung po gdug pa can gsang spyod lta bar mi dbang ba de dag sa'i phyogs 'dir ma gnas par gzhan du song zhig ces dang /__oM a ra pa tsa na d+hIHbzla zhing rdo rje gsor/__dril bu drag tu dkrol zhing gtor mgron gyi phyi 'brang gi bgegs rnams ring du bskrad de gtor ma sa gtsang sar bskyal lo//__// mchod pa rnams bsang sbyang /__stong pa'i ngang las oM las byung ba'i rin po che las grub pa'i snod yangs shing rgya che ba rnams kyi nang du oM 'od du zhu ba las byung ba'i lha rdzas las grub pa'i mchod yon/__zhabs bsil/__me tog__/bdug spos/__mar me/__dri mchog__/zhal zas/__rol mo rnams dngas shing thogs pa med pa nam mkha'i mtha' klas par gyur ces dang /__so so'i phyag rgya dang bcas pas/__oM badz+ra ar+g+haM swA hA/__oM badz+ra pad+yaM swA hA sogs nas/__oM badz+ra shab+da swA hA/__zhes pa'i mthar oM badz+ra d+ha rmA ra Ni ta/__pra ra Ni ta/__saM pra ra Ni ta/__sarba bud+d+ha k+She tra pra tsa li ni/__pra dz+nyA pA ra mi ta nA da/__saM b+ha we/__badz+ra sa twa hr-i da ya san+to Sha Ni hU~M hU~M hU~M/__ho ho ho/__A khaM swA hA/__zhes lan gsum rol mo dang bcas pas byin dbab/__bdag dang 'gro ba nam mkha' dang mnyam pa'i sems can thams cad dus 'di nas bzung ste/__ji srid byang chub snying po la mchis kyi bar du dpal ldan bla ma dam pa rnams la skyabs su mchi'o/__/rdzogs pa'i sangs rgyas bcom ldan 'das rnams la:__dam pa'i chos rnams la=__'phags pa'i dge 'dun=__zhes skyabs 'gro ci nus dang /__thal mo snying gar sbyar la/__bla ma dang dkon mchog rin po che rnam pa gsum la bdag phyag 'tshal zhing skyabs su mchi'o/__/khyed rnams kyis bdag gi rgyud byin gyis brlab tu gsol/__/zhes gsol ba gdab/__sems can thams cad kyi don du rdzogs pa'i sangs rgyas kyi go 'phang thob par bya/__de'i ched du bcom ldan 'das rigs gsum mgon po'i sgom bzlas nyams su blang bar bgyi'o/__/zhes lan gsum gyis sems bskyed/__rang skad cig gis rje btsun 'jam pa'i dbyangs su gsal ba'i thugs kar pad+ma dang zla ba'i dkyil 'khor gyi steng du d+hIHser po las 'od zer 'phros pas bla ma dang bcom ldan 'das rigs gsum gyi dkyil 'khor la sangs rgyas dang byang chub sems dpa'i tshogs kyis bskor ba mdun gyi nam mkhar oM badz+ra sa mA dzaHzhes dang rdo rje bsdu ba'i phyag rgyas spyan drang /__thal mo sbyar te/__na mo gu ru b+h+yaH__na maHsarba ta thA ga ta tri ku la nA tha maN+Dal sa pa ri wa re b+h+yaHzhes pas phyag bya/__oM sarba ta thA ga ta tri ku la nA thA maN+Dal sa pa ri wA ra ar+g+haM pra tIts+tsha swA hA/__zhes sogs nas shab+da pra tIts+tsha swA hA/__/zhes pas mchod/__dkon mchog gsum la bdag skyabs mchi/__/sdig pa thams cad so sor bshags/__/'gro ba'i dge la rjes yi rang /__/sangs rgyas byang chub yid kyis gzung /__/sangs rgyas chos dang tshogs mchog la/__/byang chub bar du skyabs su mchi/__/rang gzhan don ni rab bsgrub phyir/__/byang chub sems ni bskyed par bgyi/__/byang chub mchog gi sems ni bskyed bgyis nas/__/sems can thams cad bdag gis mgron du gnyer/__/byang chub spyod mchog yid 'ong spyad par bgyi/__/'gro la phan phyir sangs rgyas 'grub par shog__/ces lan gsum gyis rgyun bshags bya/__sems can thams cad bde ba dang sogs nas/__gnas par gyur cig__/ces tshad med pa bzhi bsgom/__swa b+hA was chos thams cad rang bzhin gyis ma dmigs pa'i stong par bsam/__stong pa'i ngang las pa~M las pad+ma dang ra~M las nyi ma'i dkyil 'khor gyi steng du hU~M yig las byung ba'i 'og rdo rje'i sa gzhi/__khor yug rdo rje'i ra ba dang drwa ba/__/steng rdo rje'i gur dang bla bre/__phyi rol thams cad ye shes kyi me 'bar ba'i srung pa'i 'khor lo yangs shing rgya che ba'i nang du pa~M las sna tshogs pad+ma 'dab ma sum cu rtsa gnyis pa'i lte bar ra~M las nyi ma'i dkyil 'khor gyi steng du hU~M yig las byung ba'i sna tshogs rdo rje shar dkar/__lho sngo/__nub dmar/__byang ljang /__dbus ser ba'i lte bar b+h+rU~MHlas rin po che sna tshogs las grub pa'i thar pa chen po'i gzhal yas khang pa gru bzhi pa/__sgo bzhi pa/__nang nas rim pa bzhin du ser dkar sngo ba'i rtsigs pa rim pa gsum dang ldan pa/__de'i steng du rin po che'i pha gu ser pos bskor ba/__de'i steng du rin po che'i bre phul gyi steng du gser gyi ska rags bzhi'i phyi ngos su chu srin gyi kha nas byung pa'i drwa ba dang /__drwa ba phyed pa dang /__dril bu dang /__zla ba rlung gis bskyod pa dang /__me tog gi phreng ba dang /__rnga yab nor bu'i yu ba can 'phyangs pa/__de'i steng du bya 'dab las thur du 'phyangs ba'i mda' yab dang /__steng du langs pa'i rin po che'i drwa mig seng ma'i pu shus bskor ba/__rtsig pa'i phyi rol du 'dod yon gyi snam bu dmar po la gnas pa'i mchod pa'i lha mo bcu drug gis mchod pa byed pa/__sgo dang sgo khyud kyi mtshams dang /__grwa bzhir zla ba phyed pa la gnas pa'i rdo rjes mtshan pa/__nang ka ba brgyad dang ldan pa'i steng rdo rje'i gdung zlum po dang /__de'i steng rdo rje'i gdung bzhis mig mangs ris su bris shing mdzes par phub pa/__dbus phyur bur gyur pa'i rtse mor rdo rje phyed pa dang /__nor bu rin po che'i tog gis spras pa/__sgo bzhi'i steng gi thad sor ka ba bzhi bzhis bteg pa'i rta babs bang rim bzhi dang ldan pa'i rtse mor pad+ma la gnas pa'i chos kyi 'khor lo dang /__gdugs dang /__g.yas g.yon du ri dwags pho mo dang bcas shing /__snam bu so so la rgyal mtshan dang /__ba dan la sogs pa'i rgyan thams cad kyis brgyan pa'i gzhal yas khang gi lha snam shar dkar/__lho sngo/__nub dmar/__byang ljang /__dbus ser ba/__de'i dbus dang phyogs bzhir zlum po re re/__dbus su a las zla ba'i dkyil 'khor/__byang du ra~M las nyi ma'i dkyil 'khor/__phyogs gzhan rnams su a las zla ba'i dkyil 'khor re re/____/_!_dbus kyi gdan gyi steng du rang gi sems kyi ngo bo d+hIHlas ral gri d+hIHsa mtshan pa las 'od zer 'phros/__'phags pa mchod/__sems can gyi don byas tshur 'dus yongs su gyur pa las bdag nyid bcom ldan 'das rje btsun 'jam pa'i dbyangs sku mdog dmar ser zhal gcig phyag gnyis pa/__g.yas pas shes rab kyi ral gri nam mkha' la 'phyar zhing /__g.yon pas ut+pa la'i yu ba thugs kar bzung zhing 'dab ma snyan gyi thad kar kha bye ba'i steng du shes rab kyi pha rol tu phyin pa'i pusti 'dzin pa/__gzhon nu lo bcu drug lon pa'i rnam pa can shin tu mdzes shing zhal 'dzum bag dang bcas pa/__ral pa'i zur phud lnga g.yon du 'phyang ba/__rin po che'i rgyan brgyad kyis spras shing /__dar sna tshogs kyi stod g.yogs dang sham thabs gsol ba/__mtshan dang dpe byad kyis brgyan pa/__zhabs rdo rje'i skyil mo krung gis bzhugs pa lhor hrIHlas pad+ma hrIHsa mtshan pa las 'phags pa spyan ras gzigs sku mdog dkar po zhal gcig phyag gnyis pa g.yas pas mchog sbyin dang /__g.yon pas pad+ma dkar po'i yu ba thugs kar 'dzin cing snyan gyi thad kar kha bye ba/__zhabs g.yas cung zad brkyangs shing g.yon bskums pa'i stabs kyis bzhugs pa/__byang du hU~M las rdo rje hU~M gis mtshan pa las phyag na rdo rje sku mdog sngon po zhal gcig phyag gnyis pa/__g.yas pas rdo rje thugs ka dang /__g.yon pas dril bu dkur brten pa/__zhabs gnyis sems dpa'i skyil krung gis bzhugs pa/__gnyis ka'ang rin po che'i rgyan dang /__dar sna tshogs kyi na bza' can/__/shar nub tu rin po che'i khri'i steng du shes rab kyi pha rol tu phyin pa'i glegs bam re bzhugs par bsam mo/__/de nas thal mo gnyis sbyar ba la mdzub mo gnyis cung zad bkug pa mgo bor reg cing /__oM sarba ta thA ga tot+b+ha wA ya swA hA/__thal mo sbyar ba pad+ma kha bye ba'i tshul du snying gar reg cing /__oM pad+mot+b+ha wA ya swA hA/__thal mo gnyis rgyab sbyar la mthe bong mthe'u chung gnyis sbyar nas lte bar reg cing /__oM badz+rot+b+ha wA ya swA hA/__zhes rigs gsum gyi dam tshig gi sngags rgyas byin gyis brlab bo/__/de nas lha gsum la rim bzhin du rnam snang /__'od dpag med/__mi bskyod pa rnams kyi dbu rgyan rang chas su bzhugs par bsam mo/__/rang gi snying ga nas 'od zer 'phros pas rang bzhin gyi gnas nas rigs gsum gyi rten dang brten pa'i dkyil 'khor la sangs rgyas dang byang chub sems dpa'i tshogs kyis bskor ba mdun gyi nam mkhar oM badz+ra sa mA dzaHzhes dang phyag rgyas spyan drangs pa la/__oM pad+ma ka ma lA ya s+t+waM gyis gdan dbul/__mchod pa gong ltar byin gyis brlab/__mtshan sngags re re sbyar ba'i ar+g+haM nas shab+da swA hAs mchod/__/sku gsung thugs 'jam 'gro ba yongs kyi dpal/__/gzhon nu'i tshul 'dzin yon tan rgyas pa'i sku/__/de phyir 'jam dpal gzhon nur mtshan gsol pa/__/blo gros bsam mi khyab la phyag 'tshal lo/__/dus gsum bde bar gshegs pa'i ye shes sku/__/'gro drug sems can rnams la spyan ras gzigs/__/nam mkha' lta bur khyab pa'i bcu gcig zhal/__/gzi brjid 'od dpag med la phyag 'tshal lo/__/lcang lo can gyi gnas mchog dam pa na/__/gsang sngags rig sngags kun gyi bdag po ste/__/log 'dren bgegs kyi tshogs rnams 'joms mdzad pa/__/bcom ldan rdo rje bsnams la phyag 'tshal lo/__/zhes pas bstod/___bdag mdun gnyis ka'i thugs kar rang rang gi gdan gyi steng du d+hIHhrIHhU~M rnams la rang rang gi sngags kyi phreng bas bskor bar gyur par bsam/__mdun gyi lha'i thugs ka nas sngags phreng 'od zer dang bcas pa dpag tu med pa 'phros/__'phags pa mchod/__sems can gyi don byas slar 'dus te rang gi snying ga'i sngags phreng la thim pas phyogs bcu'i sangs rgyas dang byang chub sems dpa'/__'phags pa nyan thos dang rang sangs rgyas/__dngos grub brnyes pa'i lha dang klu dang drang srong dang /__grub pa dang rig pa 'dzin pa rnams kyi mkhyen brtse nus mthu'i dngos grub thams cad stsal zhing rgyud byin gyis brlabs par gyur par bsams shing /__oM a ra pa tsa na d+hIH__oM ma Ni pad+me hU~M/__oM badz+ra pA Ni hU~M/__zhes gtso bo la 'bru 'bum dang /__'khor la de'i bcu cha bzla ba ni bsnyen pa'o/__/gzhan thun re re'i mjug tu'ang mchod bstod gong ltar byas la/__bcom ldan 'das bdag dang sems can thams cad la mchog dang thun mong gi dngos grub ma lus pa stsal du gsol zhes gsol ba btab/__oM badz+ra sa twa sa ma ya zhes sogs rdo rje sems dpa'i yi ge brgya pa lan gsum gyi mthar/__ma 'byor pa dang nyams pa dang zhes sogs kyis nongs pa bzod par gsol/__/oM badz+ra muHsa rten dang brten par bcas pa'i ye shes pa rang bzhin gyi gnas su gshegs par bsam/__rang gi snying ga'i sa bon las 'od zer 'phros pas 'khor dang gdan rang la thim pas rang dam tshig pa'i nga rgyal gyis 'khod par bsams la dkyil 'khor gyi las rnams bya'o/__/gnyis pa la bzhi las/__sa'i lha mo sta gon ni/__mchod pa byin rlabs byas nas/__tshom bu bsang sbyang /__stong pa'i ngang las pa~M las pad+ma dang a las zla ba'i dkyil 'khor gyi steng du pa~M las sa'i lha mo sku mdog ser mo zhi ba'i nyams can/__rin po che'i rgyan dang dar gyi na bza' can/__phyag gnyis kyis rin po che'i bum pa thugs kar 'dzin pa/__de'i dpral bar oM dkar po/__mgrin par AHdmar po/__thugs kar hU~M sngon po/__rang gi thugs ka'i sa bon las 'od zer 'phros pas sa 'og nas sa'i lha mo 'khor dang bcas pa oM badz+ra sa mA dzaHzhes pas spyan drang /__dzaHhU~M ba~M hoHsa gnyis su med par bstim/__de la oM pr-i thi wI de wI re re sngon du sbyar ba'i ar+g+haM zhes sogs nas rol mo dang bcas pas mchod/__gtor ma chu gtsang gis bran la/__oM a kA ro sogs kyis byin gyis brlabs la/__oM pr-i thi wI de wI re re sngon du 'gro ba'i a kA ro btags pa lan gsum dang /__mchog sbyin gyi phyag rgyas phul la/__spos dang bcas pa'i rdo rje dril bu 'dzin pas/__skyob pa sangs rgyas thams cad kyi/__/spyod pa'i tshul dang khyad par dang /__/sa dang pha rol phyin pa la/__/lha mo khyod ni dbang du gyur/__/shA kya seng ge skyob pa yis/__/ji ltar bdud kyi sde bcom pa/__/de bzhin bdag gis bdud sde las/__/rgyal bar byas te dkyil 'khor 'bri/__/zhes lan gsum brjod pa'i mthar/__dpal ldan bla ma dam pa rnams kyi thugs dgongs rdzogs pa sogs nas 'tshal na sa'i phyogs 'di bdag la gnang zhing las kyi dngos grub stsal du gsol zhes mkhyen par gsol bas/__rig pa 'dzin pa khyod dkyil 'khor gyi las ci bde bar gyis shig ces gnang ba byin par bsams la/__lag pa g.yas sa la reg ste/__oM badz+ra muHsa'i lha mo sa de nyid la thim par bsam mo/__/lha sta gon ni/__tshom bu bsang sbyang /__stong pa'i ngang las pa~M las pad+ma dang ra~M las nyi ma'i dkyil 'khor gyi steng du hU~M yig ces sogs nas a las zla ba'i dkyil 'khor re re zhes pa'i bar gong ltar bskyed/__oM d+hIHmany+dzu g+ho Sha nA ma/__dbus kyi gdan gyi steng du bcom ldan 'das rje btsun 'jam pa'i dbyangs sku mdog dmar ser sogs dang /__oM hrIHlo ki shwa ra nA ma/__lhor 'phags pa spyan ras gzigs sku mdog dkar po sogs dang /__oM hU~M badz+ra pA Ni nA ma/__byang du phyag na rdo rje sku mdog sngon po sogs nas dar sna tshogs kyi na bza' can/__shar nub tu rin po che'i khri'i steng du shes rab ces sogs nas/__dam tshig gi sngags rgyas byin gyis brlab pa'i bar bdag bskyed ltar bskyed/__rang gi snying ga'i sa bon las 'od zer 'phros pas phyogs bcu'i sangs rgyas dang byang chub sems dpa' thams cad bcom ldan 'das rigs gsum gyi dkyil 'khor gyi lha tshogs kyi rnam par oM badz+ra sa ma dzaHzhes dang /__ma lus sems can kun gyi mgon gyur cing /__/bdud sde dpung bcas mi bzad 'joms mdzad lha/__/dngos rnams ma lus ji bzhin mkhyen gyur pa'i/__/bcom ldan 'khor bcas 'dir ni gshegs su gsol/__/bcom ldan bskal pa grangs med du ma ru/__/'gro la brtse phyir thugs rjes rnam sbyangs shing /__/smon lam rgya chen dgongs pa yongs rdzogs pa'i/__/khyed bzhed 'gro don mdzad dus 'dir lags na/__/de phyir chos dbyings pho brang lhun grub nas/__/rdzu 'phrul byin rlabs sna tshogs ston mdzad cing /__/mtha' yas sems can tshogs rnams bsgral ba'i phyir/__/yang dag 'khor dang bcas rnams gshegs su gsol/__/zhes pa tsam mam spro na/_chos rnams kun gyi dbang phyug sogs tshigs bcad lhag ma rnams dang bcas pa'i mthar/__oM sarba ta thA ga ta tri ku la nA tha maN+Dal sa pa ri wA ra eh+ye hi zhes pas ye shes pa mdun gyi nam mkhar byon par bsam/__bcom ldan 'dir ni byon pa legs/__/bdag cag bsod nams skal par ldan/__bdag gi mchod yon bzhes nas kyang /__/thugs la dgong shing gnang bar mdzod/__/oM sarba ta thA ga ta pra wa ra sat+ka ra ar+g+haM pra tIts+tsha swA hA/__zhes pas mchod yon phul/__ji ltar bltams pa tsam gyis ni/__/lha rnams kyis ni khrus gsol ltar/__/lha yi chu ni dag pa yis/__/de bzhin bdag gis sku khrus gsol/__oM sarba ta thA ga ta ab+hi She ka te sa ma ya shri ye hU~M zhes pas sku khrus gsol/__bdag dang 'gro la thugs brtse'i phyir/__/nyid kyi rdzu 'phrul mthu yis ni/__/ji srid mchod pa bdag 'bul na/__/de srid bcom ldan bzhugs su gsol/__/oM pad+ma ka ma lA ya s+t+waM gyis gdan phul/__oM sarba ta thA ga ta tri ku la nA thA maN+Dal sa pa ri wA ra ar+g+haM nas shap+da'i bar gyis mchod/__dzaHhU~M ba~M hoHsa dam tshig pa la gnyis su med par bstim/__rnam snang /__'od dpag med/__mi bskyod pa rnams kyi dbu rgyan rang chas su bzhugs par bsams la/__rang rang gi sngags bdun bdun bzlas pas brtan par bya/__mchod pa bsang sbyang byin gyis brlabs la thal mo sbyar te/__'jig rten khams 'di dpag med na/__/mchod yon ji snyed yod pa rnams/__/sangs rgyas sras dang bcas la 'bul/__/bzhes nas 'gro ba'i don kun mdzod/__/oM sarba ta thA ga ta tri ku la nA tha maN+Dal sa pa ri wA ra ar+g+haM pra tIts+tsha swA hA/__de bzhin du zhabs bsil nas rol mo'i bar du 'don pa bsgyur ba la so so'i tshigs bcad dang sngags dang phyag rgya'i mthar d+harmA ra Ni rol chen dang bcas pa bya/__(ka)__gos zung bsang sbyang byin gyis brlabs la/__srab 'jam yang pa lha yi gos/__zhes sogs kyis phul/__rin chen sna bdun 'dod yon lnga rnams mtshan sngags 'don pa bsgyur bas mchod/__rdor dril 'dzin(kha)/___gos zung bsang sbyang /__stong pa'i ngang las hU~M las byung ba'i lha rdzas las grub pa'i gos srab pa/__'jam pa/__yang ba/__dwangs shing thogs pa med pa zung du sbyar ba dang ldan par gyur ces dang /__srab 'jam yang ba lha yi gos/__/mi phyed rdo rje'i sku la gsol/__/mi phyed dad pas bdag 'bul na/__/bdag kyang rdo rje'i sku thob shog__/oM sarba ta thA ga ta tri ku la nA tha maN+Dal sa pa ri wA ra oM badz+ra wa s+t+ra ya AHhU~M/__zhes pas 'bul ba'i tshul bya'o/__/rgyal srid sna bdun 'bul ba ni/__oM sarba bita pU ra pU ra/__su ra su ra/__A brta ya A brta ya hoH__zhes brjod cing /__bde bar gshegs pa thams cad la/__/'khor lo rin chen 'di phul bas/__/srid pa'i 'khor lo rgyun bcad de/__/chos kyi 'khor lo bskor bar shog__/oM sarba ta thA ga ta tri ku la nA thA maN+Dal sa pa ri wA ra tsakra rat+na pU dzi te hU~M/__rgyal ba sras dang bcas rnams la/__/nor bu rin chen 'di phul bas/__/bkren cing phongs pa rgyun bcad de/__/'byor pa phun sum tshogs par shog__/ma Ni rat+na/__btsun mo rin chen 'di phul bas/__/ma rig mun pa rgyun bcad de/__/shes rab dbyings kyi don rtogs nas/__/thabs dang shes rab 'brel bar shog__/wasti rat+na=__blon po rin chen=__phyi nang gsang gsum theg gsum ldan/__/bsam yas bstan pa rab 'dzin cing /__/yon tan thams cad ldan par shog__/ma hA ta rat+na=__glang po rin chen=__lta ngan rnams ni rab bsal nas/__/bla med theg par rab zhon te/__/thams cad mkhyen grong bgrod par shog__/hasti rat+na=__rta mchog rin chen=__srid pa'i gzeb las nges grol te/__/rdzu 'phrul mchog gi shugs thob nas/__/sangs rgyas zhing du 'gro bar shog__/tu raM ga__/dmag dpon rin chen=__nyon mongs dgra las rgyal gyur nas/__/phas kyi rgol ba tshar bcad de/__/snyems bral mchog ni thob par shog__/khang+ga rat+na=__zhes brjod cing dbul=__'dod yon lnga 'bul ba ni/__kha dog dbyibs legs yid 'od rgyan phreng ldan/__/phyogs dus kun na gzugs mchog ci mchis pa/__/mos blos dkyil 'khor lha la bdag 'bul gyis/__/bzhes shig bla med grub mchog stsal du gsol/__/oM sarba ta thA ga ta tri ku la nA tha maN+Dal sa pa ri wA ra rU pa kA ma gu Na pU dzi te hU~M/__de bzhin du/__phyogs dus kun na zin dang ma zin pa'i/__/yon tan tshig mchog sgra snyan ci mchis rnams/__/mos blos dkyil 'khor lha la bdag 'bul gyis/__/bzhes shig bla med grub mchog stsal du gsol/__shap+da=__phyogs dus kun na tsan+dan sbrul snying dang /__/a gar nag sogs dbang po tshim byed rnams/__mos blos dkyil 'khor lha la bdag 'bul gyis/__/bzhes shig bla med grub mchog stsal du gsol/__gan+d+he=__phyogs dus kun na ro dang bcud ldan pa'i/__/lus sems rtas byed ro mchog ci mchis rnams/__/mos blos dkyil 'khor lha la bdag 'bul gyis/__/bzhes shig bla med grub mchog stsal du gsol/__rA sa=__phyogs dus kun na 'jam mnyen 'khril chags pa'i/__/reg bya'i khyad par lus sems tshim byed rnams/__/mos blos dkyil 'khor lha la bdag 'bul gyis/__/bzhes shig bla med grub mchog stsal du gsol/__/oM sarba ta thA ga ta tri ku la nA tha maN+Da la sa pa ri wA ra spaR+she kA ma gu Na pU dzi te hU~M/__zhes pas mchod do/__/pas/__mgon po thugs rje che ldan pa/__/thams cad mkhyen pa ston pa po/__/bsod nams yon tan rgya mtsho'i zhing /__/de bzhin gshegs la phyag 'tshal lo/__/dag pa 'dod chags bral ba'i rgyu/__/dge bas ngan song las grol zhing /__/gcig tu don dam mchog gyur pa'i/__/zhi gyur chos la=__grol nas grol ba'i lam yang ston/__/bslab pa dag la rab tu gus/__/zhing gi dam pa yon tan zhing /__/dge 'dun la yang phyag 'tshal lo/__/zhes dang /__sku gsung thugs 'jam 'gro ba yongs kyi dpal sogs kyis bstod/__spos dang rdor dril 'dzin pas/__bcom ldan 'jam pa'i rdo rje mchog__bcom ldan spyan ras gzigs dbang rgyal/__/bcom ldan phyag na rdo rje mgon/__/rig sngags rgyal la phyag 'tshal bstod/__/dkyil 'khor thugs rje'i bdag nyid can/__/mgon po bdag ni bri bar 'tshal/__/slob ma rnams la brtse ba dang /__/khyed la mchod par bya ba'i phyir/__/bcom ldan bdag ni gus pa lags/__/de bas bka' drin mdzad par 'os/__/'gro ba 'khor lo'i don mdzad pa'i/__/sangs rgyas bdag la dgongs su gsol/__/'bras gnas byang chub sems dpa' dang /__/sngags kyi lha gzhan gang lags dang /__/'jig rten skyong ba'i lha rnams dang /__/gang yang 'byung po mthu chen dang /__/sangs rgyas bstan la dga' ba dang /__/gang su rdo rje'i spyan ldan rnams/__/bdag la dgongs par mdzad du gsol/__/rig pa 'dzin pa bdag gis ni/__/rigs gsum zhes bya'i dkyil 'khor 'di/__/'gro ba dag phyir bdag 'dri bas/__bdag dang slob mar bcas pa la/__/thugs rjes thugs dpag mdzad nas kyang /__/dkyil 'khor par bcas thams cad kyi/__/thugs rjes dgongs te nye bar mdzod/__/ces lan gsum gyis snyan gsan dbab/__/rig pa 'dzin pa khyod gzhan don rgya che bar gyis shig__/ces gnang ba byin par bsam mo//__// bum pa sta gon ni/__bsang sbyang /__stong pa'i ngang las pa~M las pad+ma dang a las zla ba'i dkyil 'khor lnga'i steng du pa~M las rin po che'i bum pa lnga yangs shing rgya che ba/__lto ba ldir ba/__zhabs zhum pa/__mgrin pa phra ba/__kha g.yel ba/__mchu 'phyang ba/__lha rdzas kyi gos kyis mgul pa bcings pa/__dpag bsam gyi shing gis kha brgyan pa/__nang chu dang bcud sna tshogs kyis yongs su gang ba'i rnam rgyal bum pa dang po dang gnyis par pad+ma dang zla ba'i gdan re re/__gsum pa dang las thams cad pa'i bum par pad+ma dang nyi ma'i gdan re re/__gdan rnams kyi steng du rim pa bzhin du skad cig gis bcom ldan 'das rje btsun 'jam pa'i dbyangs sku mdog dmar ser sogs dang /__gnyis par 'phags pa spyan ras gzigs sku mdog sogs dang /__gsum par phyag na rdo rje sku mdog sngon po nas/__dar sna tshogs kyi na bza' can zhes pa'i bar gyis bskyed/__las thams cad pa'i bum par khro bo bdud rtsi 'khyil pa sku mdog sngon po zhal gcig phyag gnyis pa/__g.yas pas sna tshogs rdo rje dang /__g.yon des yu ba byas pa'i dril bu dkur brten pa/__cung zad khro ba/__dar dang rin po che'i rgyan gyis brgyan pa/__zhabs sems dpa'i skyil krung gis bzhugs pa/__de dag thams cad kyi dpral bar oM dkar po/__mgrin par AHdmar po/__thugs kar hU~M sngon po rnams kyis mtshan par bsams la byin gyis brlab/__rang gi snying ga nas sngags kyi phreng ba gzungs thag la brten te song bas bum nang gi lha rnams la phog pas/__de thams cad kyi thugs kar gdan gyi steng du sngags kyi phreng bas mtshan pa las 'od zer 'phros/__de bzhin gshegs pa thams cad kyi bdud rtsi spyan drangs/__sngags phreng la thim/__de las bdud rtsi'i chu rgyun byung bas bum pa gang bar bsams la/__gzungs thag nas bzung ste/__lha gsum gyi sngags brgya rtsa re dang /__las bum du/__oM a mr-i te hU~M phaT brgya rtsa dang /__a b+hi She ka ta ci nus bzla/__'jug sgo'i bum pa la lha bskyed pa ma bshad pas lha gsum gyi sngags brgya rtsa re bzlas pas chu nus ldan du bsam mo/__/thun mong du mtshan sngags re re sbyar ba'i ar+g+haM nas shab+da rol mo dang bcas pas mchod/__lha gsum gyi bstod pa sngar bzhin dang /__bdud rtsi 'khyil pa la/__'jigs pa'i hU~M sgra nges sgrogs shing /__/bgegs rnams ma lus 'joms mdzad pa/__/dngos grub ma lus stsol ba'i lha/__/bgegs kyi dgra la phyag 'tshal bstod/__/ces pas bstod/__bcom ldan 'das bdag dang sogs kyis 'dod don zhus te rdo rje sems dpa'i yi ge brgya pa'i mthar/__ma 'byor pa dang zhes sogs kyis bzod par gsol/__dung chos kyi chu gong bum ma gtogs pa gzhan ma rnams su blugs te/__oM AHhU~M mchod yon phul ba'i rkyen gyis lha rnams 'od du zhu ba las byung ba'i bum pa'i chu nus pa dang ldan par bsam/__gtor ma rnams chu gtsang gis bran la/__oM A mr-i tas bsang /__swa b+hA was sbyang /__rdo rje bsdams pa bskyod pa'i phyag rgya dang bcas a kA ro lan gsum gyis brlab/__sta gon gyi lha la/__oM a ra pa tsa na sogs lha sngags gsum sbrel ba'i mthar a kA ro btags pa lan gsum gyis phul/__oM sarba ta thA ga ta tri ku la nA tha maN+Da la sa pa ri wA ra ar+g+haM nas/__shab+da pra tIts+tsha swA hA'i bar gyis mchod/__sku gsung thugs 'jam sogs kyis bstod/__bcom ldan 'das bdag dang sems can thams cad sogs kyis gsol ba gdab bo/__/sgos kyi srung ma la oM a kA ro sogs kyis byin rlabs dran par byas nas/__rang gi snying ga nas 'od zer 'phros pas dpal rdo rje nag po chen po 'khor dang bcas pa oM e h+ye hi ma hA kA la sa pa ri wA ra oM badz+ra sa mA dzaH__zhes pas spyan drangs pa dkyil 'khor gyi mthar bzhugs nas gtor ma gsol bar bsams la/__oM shrI ma hA kA la sa pa ri wA ra na maHsarba ta thA ga te b+h+yoHzhes sogs nam mkha' mdzod kyi sngags rgya lan gsum gyis phul/__oM shrI ma hA kA la sa pa ri wA ra ar+g+haM sogs kyis mchod/__dpal ldan mkha' 'gro'i dbang phyug rdo rje gur/__/khyab bdag ston pa kye yi rdo rje yi/__/sku gsung thugs las sprul pa'i srung ma mchog__/nag po chen po khyod la phyag 'tshal lo/__/zhes pas bstod/__nag po chen po 'khor bcas rnams/__/mchod sbyin gtor ma 'di bzhes la/__zhes sogs kyis phrin las bcol/__de nas cha gsum gtor ma la chab kyis bran te/__bsang sbyang /__stong pa'i ngang las rin po che las grub pa'i snod yangs shing rgya che ba rnams kyi nang du oM zhu ba las byung ba'i gtor ma kha dog dri ro nus pa phun sum tshogs pa bdud rtsi'i rgya mtsho chen por gyur/__oM AHhU~M lan gsum gyis brlab/__rang gi snying ga nas sogs cha gsum gyi cho ga spyi ltar la/__'byung po'i mgor oM AHhU~M gsum dang /__bden bdar gyi mgor a mr-i te bzla'o/__/slob mar sta gon ni/__de nas dkyil 'khor yol bas bcad nas mtshan nyid dang ldan pa'i slob ma gcig nas nyi shu rtsa lnga'i bar kha yar ba rnams khrus byas gral la 'khod pa la/__me tog bkye bsdu grub nas/__sems bskyed gsal btab/__de la 'dir rang re rnams kyi ston pa tshad med pa'i snying rje chen po dang ldan pa thub pa'i dbang po de nyid kyis gdul bya rnams kyi bsam pa dang mthun par chos kyi rnam grangs bsam gyis mi khyab pa zhig gsungs pa rnams phyogs ris su bsdu na theg pa chung ngu dang chen po gnyis su 'du la/__theg pa chen po la'ang pha rol tu phyin pa'i sde snod dang /__rig pa 'dzin pa sngags kyi sde snod gnyis las/__'dir rig sngags 'chang ba'i sde snod thams cad kyi rtsa bar gyur pa bya ba'i rgyud yin/__de la bya ba spyi'i rgyud dang /__so so'i rgyud gnyis las/__bya ba spyi'i rgyud yin/__de la spyod pa bzhi pa'i don 'dus shing ma tshang ba med par ston pa dpung pa bzang po'i rgyud/__'jug pa'i spyod pa smin byed gtso bor ston pa gsang ba spyi'i rgyud/__sbyor pa'i spyod pa lha'i rnal 'byor gtso bor ston pa legs par grub pa'i rgyud/__sgrub pa'i spyod pa mtshan med kyi rnal 'byor gtso bor ston pa bsam gtan phyi ma'i rgyud de bzhi yod pa'i dkyil 'khor chen po bkod pa'i rgyud dam/__gsang ba spyi rgyud kyi rjes su 'brangs nas grub pa'i dbang phyug chen po kha che ye shes rdo rjes cho ga'i yan lag 'ga' zhig spyod rgyud dang mthun par bkral ba'i bcom ldan 'das rigs gsum spyi'i dkyil 'khor du mngon par dbang bskur ba bsgrub pa la/__sta gon du gnas pa dang /__dngos gzhi'i dbang bskur ba gnyis kyi dang po la bzhi yod pa las/__dang po gsum po sngon du slob dpon gyis grub par byas zin nas/__da khyed rang gi ngo skal du gyur pa slob ma sta gon gyi skabs su babs pa yin/__de la chos bcu gsum yod pa las/__dang po lus kyi bya ba khrus byas/__phyag dang 'jug pa'i yon phul nas/__rang rang gi gral la snyim pa me tog dang bcas pas 'khod de/__slob dpon la rje btsun 'jam pa'i dbyangs dngos yin snyam pa'i mos gus dang ldan pas sta gon gyi chos rnams zhu ba'i yon du maN+Dal phul mdzod/__gnyis pa mya ngan las 'da' ba'i bsam pa brtan po bskyed du gzhug pa ni/__sngags kyi dngos grub don gnyer gang /__/dkyil 'khor 'dir ni gzhug par bya/__/bsod nams 'dod pas de las gzhan/__/bdag gzhan 'jig rten pha rol gnyer/__/dad pa chen pos ldan pa dag_/'jig rten pha rol la dmigs nas/__/blo ldan dkyil 'khor gzhug bya ste/__/'di yi 'bras bu gnyer mi bya/__/gal te 'di 'bras don gnyer na/__/'jig rten pha rol 'grub mi 'gyur/__/'jig rten pha rol la dmigs na/__/'bad pa med par 'di 'bras 'grub/__/ces gsungs te/__de'i don ni/__dkyil 'khor du zhugs pa'i skabs kyi don ni tshe 'dir tshe ring ba dang /__phyi mar lha mi'i go 'phang tsam dang /__'khor ba spangs pa'i nyan rang tsam don du gnyer ba'i sgo nas ma yin par gzhan don du rdzogs pa'i sangs rgyas kyi go 'phang thob par bya ba'i slad du dkyil 'khor 'dir zhugs la dbang blangs te dam tshig la srung sdom bgyi snyam pa mdzod/__bsam pa de lta bu zhig skyes na tshe 'di'i nad gdon zhi ba dang phyi mar lha mi'i go 'phang yang zhar byung du 'byung ba yin no/__/gsum pa khyad par can gyi don zhu ba'i slad du bla ma dang rje btsun 'jam pa'i dbyangs gnyis su med par bzhugs pa la skyabs su 'gro ba dang /__sems bskyed pa dang /__rig 'dzin sngags kyi dam tshig rnams kyang stsal du gsol snyam pas snyim pa me tog dang bcas pas thal mo sbyar te gsol ba 'debs pa 'di'i rjes zlos lan gsum mdzod/__dga' chen khyod bdag ston pa ste/__/slob dpon khyod ni dgongs su gsol/__/byang chub chen po'i tshul bstan pa/__/mgon po chen po bdag 'tshal lo/__/dam tshig de nyid bdag la stsol/__/byang chub sems kyang bdag la stsol/__/sangs rgyas chos dang dge 'dun te/__/skyabs gsum dag kyang bdag la stsol/__/thar pa chen po'i grong mchog tu/__/mgon pos bdag ni gzhug tu gsol/__/zhes gsol ba btab nas/__bzhi pa rdo rje theg pa'i lam la spro ba bskyed pa 'di la gsan pas khyab par gda' ste/__bu tshur theg pa chen po yi/__/khyod ni tshul chen snod yin te/__/gsang sngags spyod tshul cho ga ni/__/khyod la yang dag bstan par bya/__/rdzogs pa'i sangs rgyas gang 'das dang /__/de bzhin gang dag ma byon dang /__/da ltar byung ba'i rdzogs sangs rgyas/__/'gro la phan phyir bzhugs pa kun/__/de dag kun gyis gsang sngags kyi/__/cho ga bzang po 'di mkhyen nas/__/dpa' bos byang chub shing drung du/__/thams cad mkhyen pa tshad med brnyes/__/gsang sngags sbyor ba mnyam med de/__/shAkya seng ge skyob pa yis/__/drag po chen po bdud kyi sde/__/stobs chen dag kyang des bcom ste/__/'jig rten mthun par gshegs nas ni/__/'khor lo bskor nas mya ngan 'das/__/de bas kun mkhyen thob bya'i phyir/__/bu yi blo gros 'di gyis shig__/ces gsungs te/__de'i don ni/__de la bu zhes nye tshig gis bos te/__khyed rnams chen po bdun dang ldan pa'i theg chen gyi chos kyi snod yin la/__theg chen la'ang rgyu 'bras gnyis las/__mchog tu gyur pa rdo rje theg pa kho bos khyod la bstan par bya ste/__rdo rje theg pa 'di ni spyir dus gsum gyi sangs rgyas thams cad kyi bgrod pa gcig pa'i lam yin zhing /__khyad par du'ang 'o skol rnams kyi ston pa shAkya'i rgyal po 'di bskal pa dpag tu med pa'i sngon rol du sngags kyi lam la brten nas bdud btul zhing 'og min tu sangs rgyas su zin kyang /__'jig rten pa rnams drang ba'i phyir du sangs rgya ba'i tshul bstan pa yin pas/__chos kyi bur gyur pa khyed sngags kyi theg pa las blo gros gzhan du mi 'gyur bar gyis shig ces pa'i don yin/__lnga pa rgyun bshags sngon du 'gro ba'i sems bskyed pa'i slad du dmigs pa 'di bzhin mdzod/__mdun gyi nam mkhar bla ma dang gnyis su med pa'i rigs gsum spyi'i dkyil 'khor la sangs rgyas dang byang chub sems dpa' thams cad kyis bskor ba mngon sum bzhin du bzhugs par mos pa byas/__de dag gi spyan sngar yan lag bdun pa bya ba'i slad du bdag dang mtha' yas pa'i sems can thams cad kyis tshe thog ma med pa nas bsags pa'i sdig pa thams cad stobs bzhi tshang ba'i sgo nas bshags par bgyi'o snyam pas 'di'i rjes zlos lan gsum mdzod/__phyogs bcu na bzhugs pa'i sangs rgyas dang byang chub sems dpa' thams cad dang /__slob dpon bdag la dgongs su gsol/__bdag ming 'di zhes bgyi bas thog ma med pa nas da lta'i bar du/__'dod chags dang /__zhe sdang dang /__gti mug gi dbang gis lus ngag yid gsum gyi sgo nas/__sdig pa mi dge ba'i las bgyis pa dang /__bgyid du stsal ba dang /__bgyis pa la rjes su yi rang bar bgyis pa de dag thams cad so sor bshags shing yang mi bgyid do zhes lan gsum/__'khor 'das kun gyis dus gsum du bsags pa'i dge rtsa la dga' zhing phrag dog med par rjes su yi rang bar bgyi'o snyam pas 'di'i rjes zlos mdzod/__phyogs bcu na bzhugs pa'i nas dgongs su gsol/__bdag ming 'di zhes bgyi bas so so'i skye bo dang /__/'phags pa nyan thos dang /__rang sangs rgyas dang /__byang chub sems dpa' dang /__bla na med pa yang dag par rdzogs pa'i sangs rgyas kyi dge ba de dag la dga' zhing rjes su yi rang bar bgyi'o lan gsum/__phyogs bcu'i 'jig rten gyi khams na bzhugs pa'i sangs rgyas la sogs pa chos kyi 'khor lo bskor bar mi mdzad pa de dag la/__sems can gyi don du chos kyi 'khor lo bskor bar gsol ba gdab par bgyi'o snyam pas 'di'i rjes zlos mdzod/__phyogs bcu na bzhugs pa'i nas dgongs su gsol/__bdag ming 'di zhes bgyi bas/__gang dag phyogs bcu'i 'jig rten gyi khams na sangs rgyas bcom ldan 'das lha dang mi rnams kyi ston pa sras dang bcas pa chos kyi 'khor lo bskor bar mi mdzad pa de dag la/__sems can thams cad kyi don du chos kyi 'khor lo bskor bar gsol ba 'debs so gsum/__phyogs bcu'i 'jig rten gyi khams na sangs rgyas yongs su mya ngan las 'da' bar bzhed pa de dag mya ngan las mi 'da' bar gsol ba 'debs so snyam pas 'di'i rjes zlos mdzod/__dgongs gsol dang /__bdag ming 'di zhes bgyi bas/__gang dag phyogs bcu'i 'jig rten gyi khams na yang dag par rdzogs pa'i sangs rgyas yongs su mya ngan las 'da' bar bzhed pa de dag yongs su mya ngan las mi 'da' bar gsol ba 'debs so gsum/__rdo rje theg pa'i dkon mchog gsum la dus da nas bzung ste byang chub ma thob kyi bar du skyabs su 'gro zhing /__de'i bslab bya la bslab snyam pas 'di'i=__dgongs gsol dang /__bdag ming 'di zhes bgyi bas/__dus 'di nas bzung ste ji srid byang chub snying po la mchis kyi bar du/__rkang gnyis rnams kyi mchog__/sangs rgyas la skyabs su mchi'o/__/'dod chags dang bral ba rnams kyi mchog__/chos la skyabs su mchi'o/__/tshogs rnams kyi mchog__/dge 'dun la skyabs su mchi'o/__/gsang sngags dang /__rig sngags dang /yi dam gyi lha dang /__/bla ma dam pa rnams la skyabs su mchi'o gsum/__bdag gzhan sems can thams cad kyi don du sangs rgyas kyi go 'phang thob par bya'o snyam pas 'di'i rjes/__dgongs gsol dang /__bdag ming 'di zhes bgyi bas/__sems can ma bsgral ba rnams bsgral ba dang /__ma grol ba rnams dgrol bar bgyi ba dang /__dbugs ma phyin pa rnams dbugs dbyung ba dang /__yongs su mya ngan las ma 'das pa rnams yongs su mya ngan las bzla bar bya ba'i phyir/__dus gsum gyi sangs rgyas dang byang chub sems dpa' rnams kyis ji ltar byang chub chen por smon pa'i sems bskyed pa de bzhin du/__bdag gis kyang sems bskyed par bgyi'o gsum/__de'i ched du sems can gyi don rgya chen po sgrub cing rdo rje theg pa'i thabs tshul rnams la rim pa bzhin du bslab par bgyi'o snyam pas 'di'i=__dgongs gsol dang /__bdag ming 'di zhes bgyi bas 'das pa'i sangs rgyas dang byang chub sems dpa' rnams kyis byang chub kyi spyod pa la ji ltar bslabs pa dang /__ma byon pa'i sangs rgyas dang byang chub sems dpa' rnams kyis ji ltar bslab par 'gyur ba dang /__da ltar bzhugs pa'i sangs rgyas dang byang chub sems dpa' rnams kyis ji ltar slob pa de bzhin du bdag gis kyang /__byang chub sems dpa' rnams kyi bslab par bya ba la bslab par bgyi'o gsum/__smon 'jug brtan pa'i phyir du 'di'i=__ji ltar dus gsum mgon po rnams/__/byang chub tu ni nges mdzad pa'i/__/byang chub sems ni bla na med/__/dam pa bdag gis bskyed par bgyi/__/tshul khrims kyi ni bslab pa dang /__/dge ba'i chos ni sdud pa dang /__/sems can don byed tshul khrims gsum/__/so sor brtan por gzung par bgyi/__/lan gsum/__de ltar bgyis pa'i dge ba'i rtsa ba des bdag dang sems can thams cad kyis rnam pa thams cad mkhyen pa'i sangs rgyas thob par gyur cig snyam pas 'di'i=__'jam dpal dpa' bos ji ltar mkhyen pa dang /__/kun tu bzang po de yang de bzhin te/__/de dag kun gyi rjes su bdag slob cing /__/dge ba 'di dag thams cad rab tu bsngo/__/zhes rgyud dag par byas nas/__drug pa sems bskyed pa'i slob ma la bar chad bsrung ba'i slad du las bum gyi chu gtor te/__oM a mr-i te hU~M phaT/__ces brjod pas bar du gcod pa dang 'bags btsog rnams sbyangs par mos nas/__byin gyis brlab pa'i slad du khyed rang rnams skad cig gis rje btsun 'jam pa'i dbyangs kyi nga rgyal du gnas pa la slob dpon gyis dri'i chu rdo rje dang bcas pas gnas gsum du reg ste/__oM AHhU~M zhes brjod pas khyed rang rnams kyi dpral bar oM las 'khor lo dkar po oM gyis mtshan pa/__mgrin par AH_las pad+ma dmar po AHsa mtshan pa/__snying gar hU~M las rdo rje sngon po hU~M gis mtshan pa rnams gsal lam gyis byung bar mos pa mdzod/__/bdun pa da ltar lus ngag yid gsum lha'i sku gsung thugs kyi ngo bor byin gyis brlabs pa de mchod yul du bzung ba yin pas slob dpon gyis me tog dbu la phul nas mchod par mos pa mdzod/__oM badz+ra puSh+pe AHhU~M/__bdug spos shangs la=__d+hU pe=__mar me spyan lam du=__A lo ke=__thugs kar dri'i byug pa phul=__gan+d+he zhes pas mchod nas/__brgyad pa dngos grub kyi mtshan ltas brtag pa'i slad du so shing sbyin pa ni/__bum chu gtor zhing bsang sbyang /__stong pa'i ngang las hU~M las byung ba'i so shing sor bcu gnyis pa rtse mo me tog gi cod pan dang bcas pa rdo rje slob ma rnams kyi dngos grub kyi mtshan ltas brtag pa'i nus pa dang ldan par gyur ces dang /__oM AHdzi hA badz+ra saM bar+d+ha ni swA hA/__zhes pas bsngags pa de nyid khyed rnams kyi phyag thal mo sbyar ba'i bar du dngos grub kyi mtshan ma brtag pa'i slad du/__lce la rdo rje bde mchog ster/__/zhes pa'i don can gyi sngags de nyid kyis byin te/__so brud pa bzhin byas pas sdig sgrib thams cad skyugs par mos la/__so shing gi ra ba tshom bu dgu bkod pa'i dbus su oM badz+ra ha sa haM zhes gsungs shing thal mo kha phye ste ltos pa med par dor cig__/ces dang /__oM AHbadz+ra dzi hwa badz+wa sa~M bar+d+ha ni swA hA/__zhes brjod la re re nas sbyin cing dor tshar ba'i rjes su/__/de'ang rtse mo rang ngam steng du phyogs na mchog gi dngos grub/__shar du phyogs na zhi ba/__lhor mngon spyod/__nub tu dbang /__byang du rgyas pa/__mtshams rnams su phyogs na bum pa bzang po sogs dngos grub phran tshegs/__'og tu phyogs nas 'og gi dngos grub 'grub par 'gyur ro/__/zhes brjod/__dgu pa sgo gsum gyi dri ma sbyang ba'i slad du khyor chu blud pa ni/__oM hrIHbi shud+d+haHsarba d+harmAHsarba pA paM ni tsA s+ya saM sho d+ha ya sarba paM kalpan A pa na ya hU~M/__zhes bzlas pa'i chu oM hrIHbi shud+d+ha'i sngags kyis lan gsum sbyin no/__/bcu pa bar chad bsrung ba'i slad du srung skud sbyin pa ni/__bum chu gtor zhing /__bsang sbyang /__stong pa'i ngang las hU~M las byung ba'i srad bu dmar po rdo rje slob ma rnams kyi lus tshad dang mnyam pa sum sgril du byas pa rdo rje'i mdud pa gsum gyis btab pa/__rdo rje slob ma'i bar chad srung ba'i nus pa dang ldan par gyur/__slob dpon gyi snying ga'i hU~M las 'od zer 'phros pas/__sta gon gyi lha'i thugs ka nas ye shes kyi srad bu'i tshogs spyan drangs te dam tshig gi srad bu la thim zhes dang /__oM a ra pa tsa na d+hIHsogs kyis byin gyis brlabs te skyes pa'i dpung pa g.yon dang bud med kyi g.yas par gtso bo'i sngags bzla zhing bcing /__bum chu gtor/__sarba bud+d+ha mi tri rak+Sha rak+Sha sarban+tu swA hA/__sarba bud+d+ha ad+hiSh+Tha na a d+hiSh+Thi te swA hA/__d+ha ra ka s+ya rak+Sha rak+Sha ku ru ku ru swA hA/__byang chub ma thob kyi bar du bar du gcod pa thams cad bsrung du gsol zhes brjod do/__/bcu gcig pa rtswa ku sha'i sngas stan sbyin pa ni/__ku sha'i phon po che chung gnyis bsang sbyang /__stong pa'i ngang las d+hIHlas byung ba'i ku sha che chung gnyis rtsa ba dang rtse mo ma nyams pa rdo rje slob ma rnams kyi rmi lam mi 'khrugs pa'i nus pa dang ldan par gyur ces dang /__d+hIHha bzlas pas byin gyis brlabs nas ku sha che ba g.yas su d+hIHdang chung ba g.yon du ha bzlas pas byin no/__/bcu gnyis pa chos zab mo bshad pa'i sgo nas spro ba bskyed pa ni/__'jig rten du ni kun mkhyen dag__/u dum wa ra'i me tog bzhin/__/brgya lam na ni res 'ga' zhig__/'byung 'gyur yang ni mi 'byung ngo /__/gsang sngags spyod pa'i tshul 'byung ba/__/de bas kyang ni dkon pa ste/__gang gis sems can mnyam med don/__/bla med byed par nus pa yin/__/bskal pa bye ba du ma ru/__/sngon chad sdig pa byas pa gang /__/dkyil 'khor 'di 'dra mthong ma thag__/de dag zad par 'gyur yin na/__grags pa mtha' yas sngags spyod pa'i/__/tshul la gnas na smos ci dgos/__/skyob pa'i gsang sngags bzlas na ni/__/go 'phang bla na med par 'gyur/__/gang gis spyod pa mchog 'di la/__/blo gros shin tu mi g.yo na/__/sdug bsngal thams cad 'byung ba yi/__/ngan 'gro de yis gcod par 'gyur/__/bdag nyid chen po khyed rnams kyis/__/rnyed pa mnyam med de ring rnyed/__/gang phyir rgyal ba sras bcas la/__/bdag nyid chen po kun gyis ni/__/bstan pa 'di la khyed rnams kun/__/yongs su bzung ste skye bzhin pa/__/de phyir khyed rnams theg chen du/__/sang ni rab tu skye bar 'gyur/__/theg pa chen po cher 'byung ba'i/__/lam mchog 'di ni dpal dang ldan/__/khyed rnams der ni dong bas na/__/rang byung skal ba chen po pa/__/'jig rten thams cad mkhyen pa yi/__/de bzhin gshegs pa nyid du 'gyur/__/zhes gsungs te/__de'i don ni 'jig rten na u dum wA ra'i me tog dkon pa ltar sangs rgyas 'byon pa/__byon nas chos gsung pa/__gsungs pa'i bstan pa gnas pa/__bstan pa'i rjes su bdag gzhan 'jug pa yod pa rnams dkon/__de'i nang nas kyang gsang sngags kyi theg pa dang mjal ba ni shin tu dkon zhing /__dkon pa de'ang phan yon chen po dang ldan pa yin te/__dkyil 'khor du zhugs te dbang blangs nas dam tshig la srung sdom dang lam la 'bad par byas na brtson 'grus dang rtun pa'i bye brag gis tshe 'di'am bar do'am/__skye ba bdun nam/__bcu drug tshun chad na 'bras bu 'grub par gsungs pas mthar thug gi 'bras bu la nye zhing gnas skabs kyi 'bras bu tshe 'dir tshe ring ba dang nad dang sdug bsngal zhi ba la sogs pa'ang rtsol sgrub logs nas mi dgos par zhar la 'byung ba'i tshul gyis 'grub pa yin pas rnyed dka' la phan yon che ba'i gsang sngags kyi theg pa dang mjal ba 'di skal pa bzang ba yin snyam du shes pa'i sgo nas lam la 'bad pa dang /__dam tshig la srung sdom tshul bzhin du bgyid snyam par gyis/__bcu gsum pa rmi lam brtag cing ngan na bsrung ba ni/__do nub nyal ba'i tshe sngar gyi ku sha chung ba sngas dang /__che ba stan du gyis la lha dang bla ma yid la dran pa'i sgo nas mgo shar ram byang du ston la nyol zhig__/lung ston pa'i rmi lam 'byung bar 'gyur ro/__/de'ang rmi lam bzang ba'i ltas ni/__de bzhin gshegs pa'i sku gzugs dang mchod rten mthong ba/__dam pa'i chos kyi glegs bam lag tu thogs pa/__'phags pa'i dge 'dun gyi sde'i dbus su zhugs pa/__rang gi bla ma dang mjal ba/__de la chos mnyan pa/__nyi zla shar ba/__rgyal por dbang bskur ba/__rta dang glang por zhon pa la sogs pa byung na bzang ba yin pas zhen pa med pa'i dga' ba bsgom zhing dga' ston bya/__gal te ngan pa'ang 'byung srid de/__de'i ltas ni/__rgya skyegs kyi ri la 'dzeg pa dang /__ka ra wI ra'i me tog 'thu ba dang /__mchod sdong dang bye ma dang thal phung la 'dzeg pa/__spre'u dang bong bu zhon nas kha phyir phyogs te 'gro ba/__chus khyer ba/__skra breg pa/__lus til mar gyis byug pa la sogs pa byung na cung zad ngan pa yin pas gnyid sad ma thag tu chos thams cad rmi lam gyi snang ba dang khyad par med de/__don la grub pa ci'ang med ces bden med kyi spyod pas rgyas 'debs pa dang /__zhi ba'i sbyin sreg blugs pa la sogs pa'i sgo nas rmi lam ngan pa zlog pa'i thabs la 'bad par bya dgos pa yin no/__/de rnams kyis slob ma sta gon gyi chos rnams song nas/__'di'i dngos gzhi sang nyin 'byung ba yin no/__/zhes brjod la slob ma rang gnas su btang ngo /__gsum pa rjes ni/__mchod pa rnams kha gsos la byin gyis brlab/__bum bskyed kyi skabs ltar/__mchod bstod 'dod don zhus la/__lhag chad kha bskang /__nongs pa bzod par gsol/__oM/__khyod kyis sems can don kun mdzad/__/rjes su mthun pa'i dngos grub stsol/__/sangs rgyas yul du gshegs nas kyang /__/slar yang 'byon par mdzad du gsol/__/zhes pa'i mthar mtheb srin gyi se gol dang /__/oM badz+ra muH__sta gon gyi lha rnams sang nangs par 'byon par bzhed bzhin pas rang bzhin gyi gnas su gshegs zhes brjod cing bsams la/__sta gon gyi yo byad dman ma rnams bsdus te/__de'i nub mo dge ba'i gnyid kyis log go__/gnyis pa dngos gzhi la/__sbyor dngos rjes kyi dang po ni/__sta gon byas pa'i gzhi der 'di'i dkyil thang rab gnas can zhal shar du phyogs par dgram/__spyi mchod sgos mchod/__gtor ma rnams sngar bzhin du bsham/__/srog chags dang ma 'dres pa'i bdug spos rgyun mi chad par btul/__gzhan rdor dril bum pa la sogs pa sngar bzhin dang /__mig ras/__me tog__/gu gul dkar po/__rtse bran dar dpyangs dang bcas pa/__shog bu la mtshal gyis par btab pa'am bris pa'i rdor dril/__nyer spyod lnga tshan pa lnga/__gdugs sogs bsham mo/__/gnyis pa ni/__rang nyid sgrub grogs dang bcas pas khrus bya/__grub na theg pa chen po'i gso sbyong blang /__sngon 'gro gtor ma nas brtsams te bdag bskyed kyi dkyil 'khor bsdus la dam tshig pa'i nga rgyal du gnas pa'i bar sta gon bzhin byas la/__mdun bskyed kyi dkyil 'khor bsang sbyang /__stong pa'i ngang las pa~M las pad+ma zhes sogs nas zla ba'i dkyil 'khor re re zhes pa'i bar sta gon bzhin bskyed/__dbus kyi gdan gyi steng du d+hIHlas ral gri d+hIHsa mtshan pa las bcom ldan 'das rje btsun 'jam pa'i dbyangs sogs dang /__g.yas su hrIHlas pad+ma hrIHsa mtshan pa las 'phags pa spyan ras gzigs sogs dang /__g.yon du hU~M las rdo rje hU~M gis mtshan pa las phyag na rdo rje sku mdog sogs nas badz+ra sa mA dzaH__zhes pas sngar sta gon gyi lha rang bzhin du gshegs pa de spyan 'dren pa yin pas/__spos rdor dril 'dzin pas/__ma lus sems can kun gyi mgon gyur cing zhes sogs kyis spyan drangs pa nas brtsams te dbu rgyan rang chas su bsam pa'i bar rnams sta gon bzhin bya/__lha rnams la dmigs te/__oM a ra pa tsa na d+hiHsogs pa rgya rtsa re bzlas pas mdun bskyed rigs gsum gyi lha tshogs rnams kyis mkhyen brtse nus pa'i dngos grub ma lus pa stsal bar bsams la mthar thal mo sbyar te/__rten dang brten par bcas pa'i dkyil 'khor pa thams cad brtan par bzhugs su gsol/__brtan par bzhugs nas bdag dang sems can thams cad la mchog dang thun mong gi dngos grub ma lus pa stsal du gsol zhes gsol ba gdab/__mchod pa byin rlabs nas bstod pa'i bar sta gon bzhin bya/__spos dkar dang spang spos kyi du ba rgyun mi 'chad par phul la/__grogs gzhan dkyil 'khor bsrung du bcug nas phyi rol du cha gsum gtor ma btang /__'jig rten pa'i grib bsal ba'i phyir gu gul gyis bdug cing nye reg byas nang du 'ongs te rol mo 'khrol bzhin du dkyil 'khor la bskor ba dang bcas yig brgya brjod/__phyag gsum byas la ma 'byor pa dang nyams pa dang sogs kyis bzod par gsol/__sgrub mchod zhag mang du byed na dngos gzhi gnyis pa man 'dir bum pa gong bzhin bsgrub/____/_!_ de nas bdag 'jug la/__cho ga dpod pa rnams bla ma dang dkyil 'khor gyi gtso bo gnyis su med pas mdzad cing /__dbang rdzas rnams de'i thugs ka nas bye ba'i rje btsun 'jam pa'i dbyangs zhig gis gtod par bsams la/__slob ma la ji tsam bskur ba'i dbang bdag 'jug gi tshul du blangs nas slob ma gzhug pa'i phyir rdor dril 'dzin pas/__dkyil 'khor gyi 'khor lo gzugs brnyan gyi tshul du snang ba'ang chos sku stong pa dang snying rje dbyer med pa las byung ba'i byin rlabs dang /__slob dpon gyis kyang de ltar rtogs pa'i byin rlabs kyis/__slob ma rnams kyis kyang mtshan ma tsam ma yin par snang la rang bzhin med pa'i gzugs kyi sku mthong bar gyur cig snyam pas/__shes rab thabs bdag dkyil 'khor gyi/__/bden pa'i byin rlabs gang yin pa/__/bden pa de yis mgon bdag la/__/khyod kyis 'dod pa rab rdzogs mdzod/__/chos rnams gzugs brnyan lta bu ste/__/gsal zhing dag la rnyog pa med/__/gzung du med cing brjod du med/__/rgyu dang las las kun tu 'byung /__/de bzhin de nyid nges par 'byung /__/bden pa de yis dkyil 'khor ni/__/gzugs brnyan gsal par slob ma rnams/__/kun gyis dri med mthong bar shog__/ces lan gsum gyis bden stobs brjod/__/gtor ma 'jig rten dang 'das pa'i gtor ma 'dir phul/__dkyil 'khor yol bas bsgribs nas/__slob ma rnams khrus byas/__phyag dang yon phul nas me tog dang bcas te 'khod pa la/__sems bskyed gsal btab nas/__'dir dkyil 'khor chen po bkod pa'i rgyud dam/__gsang ba spyi rgyud kyi rjes su 'brangs nas grub pa'i dbang phyug chen po kha che ye shes rdo rjes bkral ba'i bcom ldan 'das rigs gsum spyi'i dkyil 'khor du dbang bskur ba la sta gon dang dngos gzhi gnyis kyi dang po grub zin/__phyi ma la sngon 'gro slob dpon gyis bgyi par 'os pa thams cad grub par byas nas/__khyed rang rnams kyi ngo skal du gyur pa slob ma la bya ba'i cho ga la 'jug pa dang dngos gzhi gnyis las/__dang po zhu ba'i yon du maN+Dal phul/__gsol ba 'debs pa sta gon bzhin bya/__dmigs pa 'di bzhin mdzod/__slob dpon gyi thugs ka nas bdud rtsi 'khyil pa bsam gyis mi khyab pa byon nas/__dbang len pa la bar du gcod ba'i bgegs dang log 'dren thams cad rgyang ring du bskrad par mos pa mdzod/__na maHtsaN+Da badz+ra kro d+hA ya/__hu lu hu lu/__tiSh+Tha tiSh+Tha/__ban+d+ha ban+d+ha/__ha na ha na/__a mr-i te hU~M phaT/__ces brjod cing bum chu gtor/__bdug spos kyis kyang bdug ste sbyong bar mos pa mdzod/__hU~M hU~M zhes brjod cing gu gul dkar pos bdug go/__/sngon chad rje btsun 'jam pa'i dbyangs kyi dkyil 'khor du ma zhugs pa'am/__zhugs kyang bskyar nas 'jug pa'i mtshon byed du ras yug dmar po res gdong bcings par mos pa mdzod/__oM tsak+Shu r+b+han+d+hu wa ra ma nA ya hU~M zhes pas byin/__dkyil 'khor gyi lha dang mjal ba'i tshe phyag rten gyi slad du me tog gi phreng ba re byin par mos pa mdzod/__A khaM wI ra hU~M/__zhes pas gtad/__rgyun bshags sngon du 'gro ba'i zhes sogs kyis sems bskyed pa sta gon ltar bya/__yang na dkon mchog gsum la bdag skyabs mchi sogs kyis rung bar rje btsun gyis bshad do/__/'jug sgo'i bum pas dbang bskur ba'i slad du mdun bskyed kyi dkyil 'khor gyi lha tshogs sangs rgyas dang byang chub sems dpa' rnams kyis dbang bskur bar mos pa mdzod/__gang bum thogs nas ku shas chu spyi bor gtor te/__oM a ra pa tsa na d+hIHbadz+ra ab+hi Shiny+tsa/__oM ma Ni pad+me hU~M badz+ra ab+hi Shiny+tsa/__oM badz+ra pA Ni hU~M badz+ra a b+hi Shiny+tsa/__zhes gsung zhing dbang bskur bas lus ngag yid gsum gyi dri ma bag chags dang bcas pa dag__/dbang thams cad thob/__rigs gsum gyi mkhyen brtse nus mthu'i dngos grub dang ye shes thams cad thob par mos pa mdzod/__gzhan yang 'og nas 'byung ba'i gsang sngags kyi kun spyod rnams snod dang mi ldan pa'i mdun du ma smra zhig ces gsang bar gdams pa ni/__spyi bor rdo rje bzhag ste/__deng khyod de bzhin gshegs pa thams cad kyi rigs su rab tu zhugs kyis de bzhin gshegs pa thams cad kyi gsang chen dam pa 'di/__de bzhin gshegs pa thams cad kyi dkyil 'khor du ma zhugs pa rnams kyi mdun du sma bar mi bya ste ma dad pa rnams la yang ma yin no/__/zhes gsang bar gdam pa dang /__slob dpon gyi lag gi rdo rje la 'jus te dkyil 'khor gyi drung du 'khrid par mos la/__dkyil 'khor gyi phyogs su mgo dud tsam dang bcas pas 'di'i rjes zlos mdzod/__hU~M dzaHhU~M/__zhes pas dkyil 'khor gyi shar sgor bzhag par mos pa mdzod/__ces dang yol ba bsal/__nang 'jug gi dngos gzhi ye shes dbab pa zhu ba'i yon du maN+Dal 'bul ba kha bskangs nas/__gsol ba 'debs pa 'di'i rjes zlos mdzod/__de bzhin gshegs pa thams cad kyis byin gyis rlobs shig__/rje btsun 'jam pa'i dbyangs bdag la dbab tu gsol/__zhes lan gsum gyis gsol ba btab nas dmigs pa 'di bzhin mdzod/__khyed rang rnams skad cig gis rje btsun 'jam pa'i dbyangs sku mdog dmar ser zhal gcig phyag gnyis pa/__g.yas pas shes rab kyi ral gri nam mkha' la 'phyar zhing /__g.yon pas ut+pa la'i yu ba thugs kar bzung zhing 'dab ma snyan gyi thad kar kha bye ba'i steng du shes rab kyi pha rol tu phyin pa'i pusti 'dzin pa/__gzhon nu lo bcu drug lon pa'i rnam pa can shin tu mdzes shing zhal 'dzum bag dang bcas pa/__ral pa'i zur phud lnga g.yon du 'phyang ba/__rin po che'i rgyan brgyad kyis spras shing /__dar sna tshogs kyi stod g.yogs dang sham thabs gsol ba/__mtshan dang dpe byad kyis brgyan pa/__zhabs rdo rje'i skyil mo krung gis bzhugs pa'i sku can du gsal ba'i spyi bor zla ba'i dkyil 'khor gyi steng du ra~M yig dkar po zhig gsal btab nas/__de las 'od zer bsam gyis mi khyab pa 'phros/__spyi bo nas zhugs pas lus kyi nang thams cad gang /__tshe thog ma med pa nas bsags pa'i sdig sgrib thams cad dag__/lus 'od kyi rang bzhin du gyur par mos pa mdzod/__slar yang thugs kar zla ba'i dkyil 'khor gyi steng du d+hIHyig dmar ser zhig gsal btab nas/__slob dpon la gus 'dud mdzad pas slob dpon gyi thugs ka nas 'od zer dpag tu med pa 'phros/__mdun bskyed kyi dkyil 'khor gyi lha tshogs rnams kyi thugs kar phog pas thugs rgyud bskul te/__thugs ka nas 'od zer pho nya lta bu bsam gyis mi khyab pa 'phros/__phyogs bcu'i sangs rgyas dang byang chub sems dpa' 'phags pa nyan thos dang rang sangs rgyas/__grub pa brnyes pa'i lha dang klu dang drang srong dang rig 'dzin la sogs pa rnams kyi thugs kar phog__/de rnams kyi thugs rgyud bskul te thugs ka nas thugs gnyis su med pa'i mkhyen brtse nus mthu thams cad kyi ngo bo d+hIHyig bsam gyis mi khyab pa byung ste/__khyed rang gi thugs ka'i d+hIHyig la gnyis su med par thim/__de bzhin du mdun bskyed slob dpon dang bcas pa'i thugs ka nas kyang de 'dra ba bsam gyis mi khyab pa byung ste khyed rang gi thugs kar thim pas rgyud byin gyis brlabs par mos pa mdzod/__gtso bo'i dam tshig gi phyag rgya spyi bor gtugs te/__oM a ra pa tsa na d+hIHyang yang brjod pa ni ye shes dbab pa'i dod yin/__ye shes phab pa spyi bor rdo rje bzhag pas brtan par byas pa'i mos pa mdzod/__tiSh+Tha badz+ra zhes pas brtan par byas nas/__dkyil 'khor gyi lha la gsol ba gdab pa ni/__slob dpon gyis rdor dril 'dzin pas dkyil 'khor gyi shar sgor langs te/__yang dag dkyil 'khor 'di ru ni/__/bdag gi slob ma gzhug par bgyi/__/lha yi rigs kyi rim pa dang /__/bsod nams ji ltar de ltar shog__/'di yi dngos grub ci 'drar 'gyur/__/rigs ni gang gi snod du 'gyur/__/bsod nams mthu yang ci 'dra bar/__/de 'dra dkyil 'khor du gyur cig__/ces lan gsum gyis gsol ba btab nas dkyil 'khor gyi lha la me tog dbul ba ni/__'di na rigs gsum spyi'i dkyil 'khor bzhugs pa yin te/__sangs rgyas kyi ye shes gcig nyid gdul bya 'dul ba'i ched du gtso 'khor gyi rnam par bstan pa tsam ma gtogs ngo bo la bzang ngan med mod/__'on kyang las bsags pa'i lha zhig la 'bab par shog cig snyam pas/__oM pra tI ts+tsha badz+ra hoHzhes gsungs shing dkyil 'khor la me tog phul zhig ces brjod/__des kyang phul la me tog de slob dpon gyis blangs nas slob ma'i spyi bor bzhag ste/__oM pra ti gr-ih+Na s+t+waM i maM sa twa ma hA bA la zhes pas lha dang ngo sprad/__rje btsun 'jam dpal deng khyod kyi/__/mig 'byed par ni brtson par mdzad/__/phye bas thams cad mthong 'gyur ba'i/__/rdo rje'i mig ni bla na med/__/he badz+ra pA sh+ya zhes pas mig ras bsal te dkyil 'khor bltar gzhug__/dkyil 'khor bzang po 'di la ltos/__/da ni dad pa rab tu bskyed/__/khyod kyang sangs rgyas rigs su skyes/__/dam tshig thams cad bskyang ba dang /__/sngags rnams la yang brtson par gyis/__/de'ang 'di na rigs gsum spyi'i dkyil 'khor bzhugs pa yin te/__phyi rol du me ri rab tu 'bar bas bskor ba'i srung ba'i 'khor lo'i nang du sna tshogs pad+ma 'dab ma so gnyis pa'i lte bar nyi ma'i steng du sna tshogs rdo rje'i stegs bu la gnas pa'i thar pa chen po'i gzhal yas khang gru bzhi pa/__sgo bzhi pa zhes sogs nas/__zlum po re re zhes pa'i bar mngon rtogs ltar dang /__dbus su zla ba'i dkyil 'khor dang /__byang du nyi ma'i dkyil 'khor/__phyogs gzhan rnams su zla ba'i dkyil 'khor re re dang bcas pa ni rten gzhal yas khang yin la/__brten pa lha ni dbus su rje btsun 'jam pa'i dbyangs sogs nas bzhugs pa/__g.yas su 'phags pa spyan ras gzigs sogs dang /__/g.yon du phyag na rdo rje sogs nas/__glegs bam re bzhugs pa ste/__zhes lha ngo bstan la/__mdor na rje btsun 'jam pa'i dbyangs gtso bor gyur pa'i rigs gsum spyi'i dkyil 'khor pa dang mngon sum lta bur mjal snyams pa'i mos pa mdzod/__/ces brjod/__des dkyil 'khor du 'jug pa'i chos rnams grub nas/__zhugs nas mngon par dbang bskur ba la rdo rje slob ma'i dbang dang /__rdo rje slob dpon gyi dbang gnyis las/__dang po zhu ba'i yon du maN+Dal phul nas gsol ba 'debs pa 'di'i rjes zlos lan gsum mdzod/__byang chub rdo rjes sangs rgyas la/__/mchod chen ji ltar stsal ba ltar/__/bdag kyang bskyab pa'i don gyi phyir/__/nam mkha'i rdo rje deng bdag stsol/__zhes gsol ba gdab/__dbang stegs yod na der slob ma bzhag la/__dmigs pa 'di bzhin mdzod/__dkyil 'khor gyi shar phyogs su khru do tsam spangs pa'i sar dbang stegs kyi dkyil 'khor gru bzhi sgo bzhi rta babs dang bral ba/__dkar dmar nag pa'i ra ba rim pa gsum dang ldan pa'i nang du/__lha snam gyi dbus su pad+ma dkar po 'dab ma brgyad dang bcas pa'i lha snam la bum pa dang mchod rdzas la sogs pas brgyan pa/__'dab ma brgyad la bkra shis rtags brgyad kyis spras pa'i dbus su shing stan zla ba'i dkyil 'khor dang bcas pa'i steng du khyed rang rnams rje btsun 'jam pa'i dbyangs sku mdog dmar ser sogs nas/__/skyil mo krung gis bzhugs pa/__de'i steng du bla bre/__g.yas su gdugs/__g.yon du rgyal mtshan/__mtha' skor kun tu dung la sogs pa'i mchod pa'i yo byad bsam gyis mi khyab pas bskor bar bsams la/__slob dpon gyi thugs ka'i sa bon las 'od zer 'phros pas dbang gi lha rigs gsum spyi'i dkyil 'khor la sangs rgyas dang byang chub sems dpa' lha dang drang srong gi tshogs bsam gyis mi khyab pas bskor ba mdun gyi nam mkhar oM badz+ra sa mA dzaH__zhes pas spyan drang /__mdun gyi nam mkhar rigs gsum gyi dkyil 'khor la sangs rgyas dang byang chub sems dpa' lha dang drang srong rig pa 'dzin pa la sogs pa dpag tu med pas bskor ba la mchod pa'i rnam grangs bsam gyis mi khyab pas mchod cing lha tshogs rnams kyis kyang rgyal bar gyur cig ces brjod par mos nas/__slob dpon dkyil 'khor gyi lha tshogs dang bcas pas bum pa bteg ste/__me tog gi char 'bebs shing bkra shis kyis mnga' gsol bar mos pa mdzod/__me tog gtor zhing rdor dril 'dzin pas/__phun sum tshogs pa mnga' ba sogs dang /__bcom ldan gser mdog ri yi rgyal po 'dra/__/'jig rten gsum na 'jam dbyangs gzhon nu'i sku/__/bcom ldan sku yi bkra shis gang lags pa/__/bkra shis des kyang deng 'dir bde legs shog__/bcom ldan dung mdog=__'jig rten gsum na spyan ras gzigs dbang gsung /__/bcom ldan gsung gi sogs gong bzhin/__bcom ldan mthing mdog=__'jig rten gsum na phyag na rdo rje'i thugs/__/bcom ldan thugs kyi sogs 'dra/__mthar bdag cag 'khor dang bcas pa thams cad mi mthun pa'i phyogs las rnam par rgyal zhing bkra shis par gyur cig ces brjod pa sngon 'gro yin/__dngos gzhi la thog mar slob ma'i dbang la/__chu'i dbang bskur ba'i slad du nam mkhar bzhugs pa'i dbang gi lha la gsol ba gdabs pa 'di'i rjes zlos mdzod/__bcom ldan de bzhin gshegs pa kun/__/bcom ldan bdag nyid chen po rnams/__/thugs rje'i rang bzhin can rnams kyi/__/khyed kyis bdag la dbang bskur stsol/__/zhes gsol ba btab nas/__skur byed nam mkha'i dkyil 'khor gyi gtso bo dang slob dpon lhan cig pas bum pa bdud rtsis gang ba re thogs te khyed rang rnams kyi spyi bo nas dbang bskur bar mos pa mdzod/__ji ltar bltams pa sogs nas sa ma ya shri ye hU~M/__zhes brjod cing bum pa mgor bzhag cing 'thung du'ang gzhug__/slar yang rigs gsum gyi mkhyen brtse nus mthu'i sgo nas bum pa thogs te khyed rnams kyi spyi bo nas dbang bskur bar mos pa mdzod/__oM a ra pa tsa na d+hIHab+hi Shiny+tsa/__oM ma Ni pad+me hU~M ab+hi Shiny+tsa/__oM badz+ra pA N-i hU~M ab+hi Shiny+tsa/__zhes re re nas mgor bzhag la 'thung du'ang gzhug__/zhes gsung zhing dbang bskur bas tshe rabs thog ma med pa nas bsags pa'i sdig sgrib bag chags dang bcas pa thams cad dag__/bcom ldan 'das rigs gsum mgon po'i mkhyen brtse nus pa'i dngos grub thams cad thob/__bdag nyid rje btsun 'jam pa'i dbyangs kyi skur gyur pa brtan par byas par mos pa mdzod/__de la oM badz+ra puSh+pe sogs lngas mchod/__de ni chu'i dbang yin/__de nas cod pan gyi dbang bskur ba'i slad du nam mkhar bzhugs pa'i dbang gi lha la gsol ba 'debs pa 'di'i rjes zlos mdzod/__de bzhin gshegs pa thams cad kyis bdag la mngon par dbang bskur ba stsal du gsol/__zhes gsol ba btab nas/__skur byed nam mkha'i dkyil 'khor gyi gtso bo dang slob dpon lhan cig pas rin po che las grub pa'i rtse phran re thogs te khyed rang rnams kyi spyi bor bcings nas dbang bskur bar mos pa mdzod/__/thor cog gtsug tor gyis brgyan pa'i/__/rin chen rtse phran dam pa dang /__/sangs rgyas kun gyis rab brgyan pa'i/__/dar dpyangs dbang bskur sbyin par bya/__/oM sarba ta thA ga ta rat+na mu ku Ta a b+hi Shiny+tsa hU~M zhes pas cod pan bcing /__me tog phreng ba dang dar dpyangs kyang sbyin te dbang bskur bar mos pa mdzod/__/oM sarba ta thA ga ta puSh+paM mA lA pa Ta laM pa a b+hi Shiny+tsa hU~M/__zhes me tog gi phreng ba dar dpyangs dang bcas pa bcing /__de la oM badz+ra puSh+pe sogs nyer spyod lngas mchod/__'dir rigs lnga'i sku gzugs bris pa'i dbu rgyan ni mi dgos te/__spyod pa'i rgyud la rigs lnga yi/__/don grub na yang tha snyad med/__/ces pas so/__/de ltar na ye shes thig le'i rgyud las/__chu yi dbang bskur cod pan dag__/bya ba'i rgyud la rab tu grags/__/zhes gsungs pa ltar 'di ba'i lugs kyi chu dang cod pan gyi dbang song nas/__/rdo rje dril bu ming gi dbang /__/spyod pa'i rgyud la bzhugs pa yin/__zhes pa'i don/__rdo rje dang dril bu'i dbang gi slad du nam mkhar bzhugs pa'i dbang gi lha la gsol ba 'debs pa 'di'i rjes zlos mdzod/__de bzhin gshegs pa thams cad kyis bdag la mngon par dbang bskur ba stsal du gsol/__zhes gsol ba btab pas/__skur byed nam mkha'i dkyil 'khor gyi gtso bo dang slob dpon lhan cig pas dkyil 'khor gyi gtso bo'i thugs ka nas ye shes kyi rang bzhin gyi rdo rje dang dril bu nas 'bras tsam phyung ste/__khyed rnams kyi phyag g.yas kyi srin lag gi rtsa bar shog bu la mtshal gyis par btab pa'i rdo rje nas 'bras tsam re gtad par mos pa mdzod/__oM ma hA badz+ra hU~M badz+ra ab+hi Shiny+tsa zhes brjod cing sbyin/__dril bu nas 'bras tsam re g.yon du byin te/__oM badz+ra gaN+Di AHbadz+ra ab+hi Shiny+tsa zhes pas byin nas/__rdo rje dril bu nas 'bras tsam pa ni gsang ba'i dbang ste khyed rnams kyi rgyud la snying rje dang stong pa zung du 'jug pa'i ye shes kyi rtogs pa rgyud la skyes par mos pa mdzod/__de la oM badz+ra puSh+pe sogs kyis mchod la/__des de bzhin gshegs pa thams cad kyi rdo rje dang dril bu'i dbang thob pa yin no/__/ming gi dbang gi slad du nam mkhar bzhugs pa'i dbang gi lha la gsol ba 'debs pa 'di'i rjes zlos mdzod/__de bzhin gshegs pa thams cad kyis bdag la mngon par dbang bskur ba stsal du gsol/__zhes gsol ba btab pas/__skur byed nam mkha'i dkyil 'khor gyi gtso bo dang slob dpon lhan cig pas rdor dril spyi bor bzung ste ming gi dbang bskur bar mos pa mdzod/__oM AR+Ya many+dzu shri na ma zhes slob ma re re nas brjod do/__/de la oM badz+ra puSh+pe sogs lngas mchod/__zhes ming gi dbang bskur ba yin te des rdo rje slob ma'i dbang bskur ba yin no/__/gnyis pa rdo rje slob dpon gyi dbang zhu ba'i yon du maN+Dal phul la/__gsol ba 'debs pa 'di'i rjes zlos lan gsum mdzod/__gang gi bdag nyid khyod drin las/__/rang dang gzhan don nus gyur pa/__/rdo rje slob dpon gyi ni dbang /__/snying rje'i gter gyis bdag la stsol/__/zhes gsol ba btab nas dmigs pa 'di bzhin mdzod/__/dbang stegs kyi steng du khyed rang rnams skad cig gis thub pa rnam par snang mdzad sku mdog dkar po zhal gcig phyag gnyis pa byang chub mchog gi phyag rgya can/__rgyan thams cad kyis brgyan pa/__dar sna tshogs kyi na bza' can/__mtshan dang dpe byad kyis spras pa'i sku can du gsal ba'i steng du bla bre la sogs pa mchod pa'i rnam grangs bsam gyis mi khyab pas bskor nas bzhugs pa la spyod rgyud kyi rdo rje slob dpon du bsgrub pa'i phyir 'khor los sgyur ba'i rgyal tshab chen por dbang bskur ba'i slad du nam mkhar bzhugs pa'i dbang lha rnams dang slob dpon lhan cig pas bum pa ye shes kyi bdud rtsis gang ba re thogs nas dbang bskur bar mos pa mdzod/__ji ltar bltams pa sogs brjod cing lha bum spyi bor bzhag cing 'thung du bcug__/lha gsum gyi sngags kyi mthar badz+ra ab+hi Shiny+tsa re btags pas bum chu 'thor ba dang bcas te dbang bskur nas/__cod pan gyi dbang bskur ba'i slad du lag pa thal mo phyir bsdams la gung mo gnyis brkyangs pa slob ma'i spyi bor gtugs te/__oM sarba ta thA ga tod+b+ha wa badz+ra ab+hi Shiny+tsa zhes dang /__pad+ma'i phyag rgyas/__oM pad+mod+b+ha wa badz+ra ab+hi Shiny+tsa zhes dang /__rdo rje rtse lnga pa'i phyag rgya mgo bor reg ste/__oM badz+rod+b+ha wa badz+ra ab+hi Shiny+tsa zhes dbang bskur nas/__slar yang lha mo rnams kyis mchod par mos pa mdzod/__oM badz+ra puSh+pe sogs lngas mchod/__dbang gi lha rnams dang slob dpon lhan cig pas rab tu gnas par byas par mos pa mdzod/__me tog spyi bor bzhag ste/__oM su pra tiSh+Tha badz+ra ya swA hA zhes brjod cing brtan par byas nas/__de ring rdo rje slob dpon gyur/__/sngags dang rgyud rnams 'dzin 'gyur bar/__/sangs rgyas byang chub sems dpa' dang /__/lha rnams kun gyis bzhed pa yin/__/zhes gsungs te de'i don ni khyed rnams sngags rgyud man ngag 'dzin pa'i rdo rje slob dpon chen por sangs rgyas dang byang chub sems dpa' dkyil 'khor gyi lha tshogs rnams kyis mthun par bzhed pa yin zhing /__bu sdug pa ltar yongs su dgongs pa'i phyir de ring phyin chad sems can rnams la snying brtse ba'i sgo nas/__rdo rje slob dpon gyi las su bya ba rnams tshul bzhin du bsgrubs te/__sems can gyi don rgya chen po gyis shig pa'i don yin no/__/sngags dbang zhu ba'i yon du maN+Dal phul/__gsol ba 'debs pa 'di'i rjes zlos mdzod/__sngags kyi dbang bskur ye shes mchog__/dngos grub ster ba bdag la stsol/__/zhes lan gsum gyis gsol ba btab nas/__dpon slob gnyis ka'i thugs kar zla ba'i dkyil 'khor gyi steng du d+hIHhrIHhU~M yig rnams gsal btab/__slob dpon gyi thugs ka'i sa bon sngags phreng dang bcas pa byung ba zhal nas 'thon/__khyed rang gi zhal du zhugs/__snying ga'i sa bon gyi mthar g.yas skor du 'khod par mos pa byas/__me tog dang bcas thal mo sbyar te sngags rnams kyi rjes zlos lan bdun bdun gnang bar zhu/__de ltar bzlas pas dang pos rgyud byin gyis brlabs/__gnyis pas dbyer med du byas/__gsum pa man gyis brtan par byas par mos te/__slob dpon la drin lan gyi tshul gyis me tog gtor nas 'di'i rjes zlos mdzod/__bcom ldan bdag la stsal lags kyi/__/bcom ldan bdag la byin gyis rlobs/__/zhes lan gsum dang /__slob dpon gyis kyang me tog gi phreng ba spyi bor bzhag ste byin gyis brlab par mos pa mdzod/__bcom ldan 'di la stsal lags kyi/__/bcom ldan 'di la byin gyis rlobs/__/zhes lan gsum dang /__rdo rje'i slob ma 'di rnams kyi rgyud la rigs gsum spyi'i gsang sngags kyi byin rlabs ma lus pa 'jug par gyur cig ces brjod cing me tog 'thor/__de nas khyed rang rnams rje btsun 'jam pa'i dbyangs kyi nga rgyal gyis gdugs dkar po gser gyi yu ba can re thogs te dkyil 'khor la bskor ba lan gsum byas pa'i rjes su gdugs logs su bzhag ste/__/dkyil 'khor gyi shar sgo nas lus thams cad sa la phab pa'i phyag byas pa'i mthar/__khyed rnams slob dpon gyis dkyil 'khor pa rnams la phul bar mos te dkyil 'khor gyi phyogs la dbu dud tsam re mdzod/__sngags dang rgyud rnams 'dzin gyur pa'i/__/slob ma 'di ni 'bul ba lags/__/zhes phul bas dkyil 'khor pa thams cad kyis kyang mgrin gcig tu dbugs dbyung bar mos pa mdzod/__da ni dkyil 'khor slob dpon gyur/__/sngags dang rgyud rnams 'dzin 'gyur pa/__/sangs rgyas byang chub sems dpa' dang /__/lha rnams kun gyis mthun par gsungs/__sems can rnams la snying brtse'i phyir/__/khyod kyis dkyil 'khor cho ga bzhin/__/nan tan bskyed de 'bri bar bya/__/sgrub pa po rnams rgyud la sbyor/__/zhes gsungs te de'i don ni sngags rgyud man ngag 'dzin pa rdo rje slob dpon chen po yin pas/__de'i las su bya ba sems can gyi don rgya chen por bgyis shig pa'i don ni rjes su gnang ba yin la/__de nas dpung bzang la sogs pa'i rgyud gang rung zhig 'don pa'am/__ma grub na gtso bo'i sngags tshar kha yar ba zhig 'don/__de ltar dbang thob nas bsrung rgyu'i dam tshig 'di rnams yin no zhes ngo shes par bya ba'i phyir du bsrung bar gdams pa ni/__shes rab pha rol phyin bklags te/__/dam tshig 'di dag bsgo bar bya/__/de ring phyin chad khyed rnams kyis/__/sangs rgyas chos dang dge 'dun dang /__/byang chub sems dpa' rnams dang ni/__/gsang sngags rig sngags tshogs rnams la/__/dad pa rab tu brtan par bya/__/1rtag par phyag rgya chen po la/__/khyad par du yang mos par bya/__/2dam tshig can dang mdza' bo dang /__/bla ma 4la yang gus par bya/__/5lha rnams kun la sdang mi bya/__/6dus mtshams dag tu mchod par bya/__/ston 7pa gzhan gyi gzhung mi mchod/__/8rtag tu glo bur mgron mchod bya/__/srog chags 9rnams la byams pa'i sems/__/rab tu brtan pa nye bar gzhag__/theg 10pa che la dga' rnams kyi/__/bsod nams dag la nan tan bskyed/__/bzlas 11brjod byed la 'bad pa yis/__/gsang sngags spyod la brtson par bya/__/gsang 12sngags rgyud las bstan pa yi/__/dam tshig rnams kyang bsrung bar bya/__/dam tshig 13med pa rnams la ni/__/sngags dang phyag rgya mi sbyin no/__/gsang sngags rgyud ni legs bsrungs shing /__/de yang bdag gis rtogs par bya/__/zhes gsungs pa'i don la gnyis kyi/__dang po spyi'i dam tshig bsrung ba la gsum gyi dang po chos 'di ba'i dam tshig bsrung ba ni/__dbang bskur thob pa'i nyi ma de ring phyin chad nas khyed rnams kyis dam tshig 'di dag srungs shig__/gang bsrung na sangs rgyas chos dang dge 'dun te theg chen gyi dkon mchog gsum po 'di dus thams cad du mi btang zhing /__de dag la skyabs su song ba'i bslab bya rnams gzung bar bya'o/__/gnyis pa byang chub sems dpa'i sdom pa bsrung ba ni/__byang chub sems dpa' rnams dang /__de'i sde snod du gsungs pa'i tshul khrims gsum la sogs pa'i bslab pa la yang dag par bslab par bya'o/__/gsum pa 'das pa'i lha rnams la dad par bya ba ni/__gsang sngags te lha pho dang /__rig sngags te lha mo ste de gnyis kyis bsdus pa'i bya rgyud kyi lha tshogs la bzang ngan dang mchog dman du 'dzin pa'i ma dad pa spangs nas dad pa dang gus pa rab tu brtan par bya'o/__/'di gsum pa spyi'i dam tshig tu 'jog pa'i rgyu mtshan ni/__dbang thob pa'i gang zag dang /__ma thob pa'i gang zag bya rgyud la 'jug pa'i sngon du lam thun mong ba la sbyong ba byed pas kyang dam tshig 'di gsum bsrung dgos pa'i phyir ro/__/gnyis pa dbang gi dam tshig la bcu gsum gyi dang po ni/__dus rtag par phyag rgya chen po ste rang gi 'dod pa'i lha la lha gzhan las khyad par du gus pa'i mos pa bya zhing lha bsgrubs pas ma grub na/__de la khros pas rig sngags bcing pa la sogs pa spogs chog lha la ma gus pa yin pas mi bya'o/__/gnyis pa ni/__dam tshig can bya rgyud kyi sgor zhugs pa'i gang zag dbang thob cing dam tshig dang sdom par ldan pa la gus par byas la de'i skyon brjod pa dang /__lus srog la tho 'tshams pa'i bar gyi/__gnod par 'gyur ba'i las mi byed pa'o/__/gsum pa ni/__sangs rgyas kyi bstan pa la zhugs pa'i gang zag las 'bras dang byang chub kyi sems la nan tan du byed pa po ni rang gi mdza' bo yin la de rnams la gus par bya ba'o/__/bzhi pa ni/__rang la dbang dang rgyud dang thun mong dang mchog gi dngos grub sgrub pa'i man ngag ster ba'i bla ma la gus par bya zhing /__rigs dang tshul khrims dang yon tan la sogs pa'i sgo nas brnyas pa dang smad par mi bya'o/__/lnga pa ni/__dbang dang nor rgyas pa la sogs pa'i phyir gnod gnas la sogs pa'i lha bsgrubs pas cho ga tshul bzhin ma grub pa la brten nas de rnams ma byung na lha la khros shing zhe sdang ba'i sems mi bya'o/__/drug pa ni/__tshes brgyad la sogs pa'i dus mtshams bzang po dag la 'dod pa'i lha dang dkon mchog la mchod pa rgya chen pos mchod par bya'o/__/bdun pa ni/__dbang phyug dang khyab 'jug la sogs pa'i ston pa gzhan rnams kyi gzhung nas 'byung ba ltar mi mchod cing /__de'i man ngag dang rnal 'byor la nyams len mi byed pa'o/__/brgyad pa ni/__dus rtag tu glo bur du 'ongs pa'i mgron la kha zas dang gnas mal sogs kyi mchod pa ci 'grub bya ste/__don bsod nams lhag par che ba'i phyir ro/__/dgu pa ni/__srog chags phra mo grog sbur gyi bar rnams la byams pa'i sems bskyed nas phan pa kho na bya'i gnod pa'i las rnam pa thams cad du mi byed pa'i sdom sems rab tu brtan pa nye bar gzhag go/__/bcu pa ni/__theg pa chen po gsang sngags la zhugs pa'i gang zag byang chub kyi spyod pa la dga' ba rnams kyi bsod nams 'phel bar byed pa'i thabs bzlas brjod dang sdom pa bzung ba sogs la nan tan bskyed pa'o/__/bcu gcig pa ni/__bzlas brjod byed pa la 'bad pa'i rnal 'byor pas gsang sngags zlos pa'i spyod lam dang ldan pas bzla dgos la/__de'i spyod lam yang /__zlos pas cho ga la gnas nas/__/glu gar rtsed mo mi bya ste/__/zhes sogs gsungs pa rnams so/__/de lta bu'i spyod lam gyis bzlas brjod la brtson par bya'o/__/bcu gnyis pa ni/__gsang sngags so so'i rgyud dam tshig gsum bkod la sogs pa nas bstan pa'i dam tshig ste/__dam pa'i chos kyang spang mi bya zhes sogs rnams kyang 'bad pas bsrung bar bya'o/__/bcu gsum pa ni/__dbang bskur ma thob pa dang /__thob kyang nyams pas dam tshig med pa'i gang zag rnams la ni gsang sngags kyi cho ga zhib mo dang /__rgyud dang man ngag rnams legs par bsrung zhing sba bar bya'o/__/de lta bu'i spyi'i dam tshig dang /__khyad par gyi dam tshig bcu gsum po de'ang bdag gis nyams su blang rgyu'i dam tshig tu rtogs par bya'o/_/zhes de dag ngo shes par byas nas spang blang tshul bzhin du gyis shig ces pa'i don yin no zhes brjod/__/mdor na dbang gi gnas skabs su thob cing khas blangs pa'i dam tshig la srung sdom bgyid snyam pas 'di'i rjes zlos lan gsum mdzod/__gtso bos ji ltar sogs/__/zhes dam tshig bsdus te 'dzin par khas blangs nas/__dbang rdzogs par thob pa'i gtang rag tu maN+Dal phul/__slar yang lus dang longs spyod thams cad slob dpon la 'bul/__cha shas nas bzhes la longs spyod du gsol snyam pas 'di'i rjes zlos lan gsum mdzod/__deng nas brtsams te bdag bran du/__/khyed la bdag ni 'bul lags sogs/__/de rnams kyi sgo nas rigs gsum spyi'i dkyil 'khor du dbang legs par gsan pa yin pas rang gzhan gyi don rgya chen po mdzad par zhu/__bsod nams 'di yis sogs kyis dge ba bsngos la slob ma rang gnas su btang /__gsum pa rjes chog ni/__mchod pa kha gsos la bsang sbyang byin gyis brlab/__mtshan sngags re re bzhin sbyar ba'i chu gnyis nyer spyod rol mo dang bcas pas mchod/__bstod pa gang rigs kyis bstod/__'dod don zhus la yig brgyas lhag chad kha bskang /__ma 'byor pa dang nyams pa dang /__/gang yang bdag rmongs blo yis ni/__/bgyis pa dang ni bgyid stsal ba/__/de kun mgon pos bzod par mdzod/__/ces nongs pa bzod par gsol/__ras bris la dmigs te/__phyogs bcu na bzhugs pa'i sangs rgyas dang byang chub sems dpa' thams cad bdag la dgongs su gsol/__ji srid nam mkha'i mtha' dang mnyam pa'i sems can thams cad mi gnas pa'i mya ngan las 'das pa'i sa la ma bzhag gi bar du rgyal ba rnams mya ngan las mi 'da' bar brtan par bzhugs su gsol/__bye brag tu'ang ras bris kyi dkyil 'khor 'di nyid la bskyed cing spyan drangs pa'i lha tshogs thams cad ji srid 'byung ba bzhi'i gnod pas ma zhig gi bar du brtan par bzhugs su gsol/__brtan par bzhugs nas bdag dang sems can thams cad la mchog dang thun mong gi dngos grub ma lus pa stsal du gsol/__oM su pra tiSh+Tha badz+rA ya swA hA/__zhes brjod cing me tog gtor la las kyi rjes bsdu/__dge ba 'di yis myur du bdag__/rigs gsum mgon po 'grub gyur nas/__/'gro ba gcig kyang ma lus pa/__/de yi sa la 'god par shog__/ces sogs bsngo smon gang shes dang /__che ba'i che mchog gam/__ston mchog dam pa lta bu'i mdo rgyud las byung ba'i bkra shis pa'i tshigs su bcad pa rgya cher brjod cing me tog gi char dbab/__dkar gsum gyi dga' ston la longs spyod par bya'o/____/_!_ zhar byung rdul tshon la brten pa'i mi 'dra ba'i khyad chos/__nyin dang po sa chog gi skabs/__sngar sa chog ma byas pa'i phyogs su ni/__sa brtag pa dang /__bslang ba dang /__sbyang ba dang /__gzung ba sogs rgyas par bya dgos mod/__mdor bsdu na gang du bya ba'i gnas der phyag dar dang /__sbyang nul bya/__rgyan dgram/__gtor ma cha gsum bsham/__skyabs 'gro nas bzung dkyil 'khor bsdu ba'i bar gyi bdag bskyed dang /__gtor ma bran la byin gyis brlabs pa nas brtsams gong dang 'dra ba las/__phyogs skyong la 'bul ba'i mthar/__sa'i phyogs 'dir rigs gsum gyi dkyil 'khor chen po bzhengs te bsgrub cing mchod pa dang /__bdag nyid 'jug cing dbang blang ba dang /__zhes sam slob ma gzhug cing dbang bskur bar 'tshal na/__phyogs skyong ba 'khor dang bcas pa rnams kyis sa'i phyogs 'di bdag la stsal zhing dkyil 'khor gyi cho ga mthar phyin pa'i stong grogs mdzad du gsol/__zhes brjod cing gshegs gsol bya ba ni/__phyogs skyong las bslang ba'o/__/gtor ma gnyis pa byin gyis brlabs nas 'byung po spyi la phul ba'i mthar/__sa'i phyogs 'dir sogs nas/__'byung po'i tshogs 'khor dang bcas pa rnams kyis sa'i phyogs 'di bdag la stsal zhing sogs brjod pas bslangs te/__'di gnyis ni zhi bas bslang ba'o//__// de nas khro bo'i nga rgyal gyis bgegs gtor bsngos la/__gdon rnams rang gi gnas su song zhes pa'i mjug tu sa phyogs 'di nyid na gnas pa'i 'byung po gsang spyod la lta bar mi dbang ba rnams dang /__dkyil 'khor gyi cho ga byed pa la bar chad byed pa'i bgegs dang /__log 'dren gyi rigs gang yod pa thams cad gtor ma 'dis tshim par gyis la sa'i phyogs 'dir ma gnas par gzhan du song zhig__/ces brjod la gtor ma sgo drung du dor/__bdud rtsi 'khyil ba sogs khro bo'i sngags brjod cing rol mo drag tu bya/__sa phyogs gu gul gyis bdug__/yungs kar gyis brab pas bgegs rnams byer bar bsam pa ni drag pos bslang ba ste sa slong ba'i cho ga'o/__/rang 'jam dbyangs kyi nga rgyal gyis sa de'i dbus su lag pa gnyis bzhag la/__oM ha na ha na kro d+ha hU~M phaT/__ces lan gsum brjod pas sa rdo rje'i rang bzhin du bsam/__oM b+hu khaM lan gsum brjod pas sa nam mkha'i rang bzhin du bsam pa ni sa sbyang ba'o/__/de nas snying ga nas spros pa'i ting nge 'dzin gyi phur bu bgegs la btab par bsam zhing /__oM badz+ra mung+ga ra kI la ya A koT+Ta ya hU~M phaT/__ces brjod/__oM badz+ra rak+Sha rak+Sha hU~M hU~M hU~M phaT swA hA/__zhes bzlas shing gnas khang rdo rje'i sa gzhi ra ba drwa ba gur bla re phyi rol du ye shes kyi me rab tu 'bar bas bskor ba'i srung ba'i 'khor lor gyur ces brjod cing bsam pa ni bsrung ba'o/__gnas 'dir rigs gsum gyi dkyil 'khor chen po bzhengs te sems can gyi don rgya chen po bsgrub par bgyi'o/__/zhes brjod cing bsam pa ni gzung ba'o/__/de nas sa gzhi la dri bzang gis byug__/thig chen brgyad tsam mam/__yang na skya thig rdzogs par gdab ste/__sa stegs gru bzhir snyoms pa'i steng /__/shar nub tshangs thig legs par btab/__/dbus kyi mtshan ma'i g.yas g.yon du/__/rtags byas de bar srad bu yis/__/lho byang rtags byas tshangs gnyis gdab/__/shar nub tshang bzhin lho byang la'ang /__/mtshan ma byas pa dbus bar gyi/__/srad bus mtshams su bya rjes bya/__/de la zur thig gnyis po gdab/__/dkyil 'khor tshad kyis zlum por bskor/__/de rgyab pad+ma rdo me 'od/__/cha phran gnyis gcig drug tu bskor/__/tshangs rtse nas ni tshangs rtse'i bar/__/logs gtub gru bzhir logs zur thig__/phrad mtshams rtsa thig gru bzhir gdab/__/tshangs rtse nas ni rtsa rtse'i bar/__/logs thig cha bzhir bgos pa yi/__/tshangs thig g.yas g.yon bya rjes ni/__/gnyis phyin steng dang zur zlum dag__/phrad mtshams su thig gru bzhir gdab/__/pushu rtsa thig bar gyi cha/__/dang po dbus dor mtha' gnyis gdab/__/rtsig pa 'dod snam pha gu 'byung /__/phyi ma phyed gdab phyi phyed gdab/__/drwa phyed mda' yab pu shu 'byung /__/tshangs thig rgyud kyi nang thig dang /__/log thig phrad pa'i bya rjes steng /__/shar nub lho byang ring btab pas/__/sgo yi tshad dang rta babs 'byung /__/tshangs thig g.yas g.yon sgo'i cha chen/__/dang po phyed gdab phyi phyed gdab/__/gnyis pa cha bzhir bgos pa de'i/__/rtsa thig tshangs thig 'dzoms pa yi/__/g.yas g.yon cha phran gnyis re nas/__/gyen du pha gu'i phyi mtha'i bar/__/thig 'then sgo khyud g.yas g.yon du/__/cha phran gnyis re sgo 'gram yin/__/de nas mda' yab nang thig bar/__/sgo logs 'phred du ya phubs yin/__/sgo khyud phyi ru cha phran gcig__/dor ba'i thig gi yas mar rtse/__/rtsig phyi pha gu'i nang thig reg__/de nas nang du cha phran gnyis/__/de nas gyen du mda' yab kyi/__/phyi thig la reg gru bzhir sbrel/__/de phyir cha phran gcig dor ba'i/__/mun 'khor pha gu'i nang thig reg__/mun pa'i logs su ka ba dang /__/ka rgyan cha phran re re ste/__/yas mar 'dod bu'i thig la gtugs/__/rta babs cha bzhir dang po ni/__/ka rgyan dang mnyam phyi ma gsum/__/cha phran res thung tshangs rtse yi/__/gru gsum pad chos gdugs kyi sa/__/dbus dor mtha' gnyis gdab pa la/__/pad rgya chos 'khor cha gnyis gnyis/__/de steng gdugs la cha phran gcig__/pad+ma'i g.yas g.yon cha phran re/__/dor ba ri dwags re re bri/__/glang rgyab snam gnyis phyi thig dang /__/tshangs thig 'dzoms steng nas bzung ste/__/cha gnyis dbus bskor snam dang po'i/__/phyi thig tshangs 'dzoms g.yas g.yon du/__/cha phran gnyis brgal cha gcig gis/__/bskor la g.yas g.yon rwa'i bab tshul/__/tshangs phyir gsum dang pu phyir gcig__/phyin te ka rgyan rtse nas bskor/__/de nas 'phreng gnyis phyi ru gcig___/phyin te snga ma'i tshad des bskor/__/pad chos 'og tu dbus kyi rwa/__/rtsa rgya cha chen rtse mo phyed/__/rtsa thig nang du cha chen gcig__/dor bar lha snam gru bzhir gdab/__/de dbus cha chen gsum po yi/__/dbus dang phyogs bzhir cha chen de'i/__/zlum por bskor ba lha'i stegs bu/__/zhes so/__/de lta bu'i lha gnas kyi dbus su dri'i thig le gru bzhi dang /__phyogs bzhir zlum po'i steng du me tog gi tshom bu lnga bkod/__de rnams steng du many+dzi'i khar sa lha'i maN+Dal tshom bu bcas dang /__gzhan mchod pa dang gtor ma la sogs ras bris kyi skabs bzhin bsham/__nub gsum du byed na 'di yan chad nub dang po sa chog ste spyi rgyud kyi dgongs pa'o/__/gal te sa chog byas ma thag sta gon byed dgos pa byung na gong ltar bdag bskyed sngon du 'gro bas gtor ma dang mchod pa byin rlabs bya/__las thig tshar nas lha'i nga rgyal dran tsam byas nas sta gon la 'jug kyang rung /__/nyin gnyis pa sta gon la gzhan thams cad ras bris kyi skabs dang 'dra ba las/__dbang bskur dang 'brel na slob ma sta gon tshar ba'i rjes dang /__sgrub mchod dkyus ma gtor ma btang tshar ba'i rjes su/__slob dpon gyi mdun du gzhi gtsang ma'i steng du rdo rje'i rtses dbus su tshon dkar po la ra/__shar du dmar po la aM/__lhor ser po la kaM__/nub tu ljang gu la wa/__byang du nag po la ha bri/__so so'i kha dog dang mthun pa'i thig skud rnams kyang bzhag__/mchod pa lnga bsham/__thig tshon bsang sbyang byas la/__stong pa'i ngang las thig tshon so so la bris pa ltar gyi yig 'bru rnams su gyur/__de las 'od zer 'phros pas phyogs bcu'i de bzhin gshegs pa thams cad spyan drangs te yig 'bru rnams la thim pas/__thig tshon dkar por las chos dbyings ye shes dkar po/__dmar po aM las rgyal ba thub dka' dmar po/__ser po kaM las thub pa gser 'od ser po/__ljang gu wa las thub pa byang chub snying po ljang gu/__nag po ha las phyag na rdo rje nag po rnams ngo bo ye shes lnga'i rang bzhin la rnam pa lha sku snang la rang bzhin med pa phyag rgya sna tshogs kyis bzhugs par bsams te/__tshon la/__'di ni chos dbyings dag pa ste/__sems can khams ni rnam sbyong ba/__/'di ni bdag nyid de bzhin gshegs/__/nyes pa thams cad rnam par spangs/__/zhes dang /__na maHsarba ta thA ga te b+h+yaH__sarba mu khe b+h+yaH__a sa me/__pa ra me/__a tsa le/__ga ga ne/__s+pha ra Ne/__sarba tra ga te swA hA/__zhes dang /__oM tsi tras ma ya mA ti kra ma hU~M zhes pas tshon dang /__las sngags brgya rtsa brgyad bzlas pas thig byin gyis brlab/__oM badz+ra puSh+pe sogs nas nai wi d+yA AHhU~M/__lha rnams zhu ba las byung ba'i ye shes lnga'i rang bzhin gyi thig dang tshon du gyur par bsams la/__g.yon pa'i mtheb srin gyis yi ge rnams bsub/__las sngags brjod cing thig skud rnams sor mo lnga'i steng du re re nas bzhag pa/__dang po so so dang de nas lhan cig bsgril la rdo rje la dkris te dri bzang gi chus gtor/__'di dag ni rdo rje 'chang gi bya rgyud spyi rnam dang /__'jam dbyangs dkon lhun gyi bya spyod spyi'i thig tshon byin rlabs nas bshad pa bzhin bris pa yin cing /__paN chen gu ge pa'i 'jam dbyangs dkar po lha lnga'i dkyil chog las/__bsang sbyang /__sta gon gyi lha'i thugs ka nas ye shes kyi thig dang /__tshon spyan drangs shing thim pas ye shes kyi rang bzhin gyi thig tshon du gyur par bsams la/__gtso bo'i sngags nyer gcig brjod cing mig gis bltas pas/__mang por spar bar bsgom mo/__/zhes gsungs pas de tsam gyis kyang chog par mngon/__gang ltar yang sngar rjes cho ga ma tshar na skabs 'dir bya'o/__/de nas slob dpon rdo rje dril bu 'dzin pas langs te/__nam mkhar rigs gsum gyi dkyil 'khor mngon sum bzhin du bzhugs par bsams la/__oM sarba ta thA ga ta tri ku la nA tha maN+Dal sa pa ri wA ra ar+g+haM sogs kyis mchod/__sku gsung thugs 'jam sogs kyis bstod/__rang gtso bo dang /__slob ma bdud rtsi 'khyil par gyur pa'i mos pas/__slob dpon dkyil 'khor gyi shar nas nub tu phyogs pas/__dzaHdzaHdzaH__brjod cing slob ma nub nas shar du phyogs pa la thig skud gtad/__des kyang dzaHdzaHdzaHbrjod cing blang gnyis kas thig skud lte ba'i thad du bzung ste/__slob dpon gyis/__nam mkha' gang ba'i de bzhin gshegs/__/'gro don mdzad dus 'dir lags na/__/khyed rnams 'dir ni gshegs gsol bar/__/thig skud sgras ni skul ma 'debs/__zhes brjod cing /__thig skud kyi sgra las kyang de lta bu zhig byung bar bsams la/__oM sU traM sa ma ya mA ti kra ma hU~M zhes brjod cing thog mar steng nas 'og tu bcus te nam mkha' la gyen du gdab/__de nas lus smad de sa gzhi la gdab bo/__/de nas slob dpon g.yas skor gyis rgyab nas phyin te lhor 'dug__/de bzhin du slob ma'ang song nas byang du 'dug pas tshangs thig gnyis pa gdab/__yang slob dpon g.yas skor gyis song nas shar lho dang /__de bzhin du slob ma byang shar du song la shar gyi logs thig gdab/__yang slob dpon de nyid du gnas pa dang slob ma lho nub tu song la lho'i logs thig gdab/__yang slob dpon g.yas skor gyis nub byang du 'dug__/slob ma sngar gyi der gnas pas nub kyi logs thig gdab/__slob dpon de nyid du 'dug la slob ma byang shar du song la byang gi logs thig gdab/__slob dpon shar lho dang slob ma nub byang du song la mtshams thig dang po gdab/__slob dpon lho nub dang slob ma byang shar du rgyab 'gros spangs te song la mtshams thig gnyis pa gdab/__de yang /__shar nub lho byang me dbang ldan/__/me srin rlung srin rlung dbang ldan/__/me rlung srin dbang nyis sdebs kyi/__/snga ma slob dpon 'dug sa yin/__/'gro tshe rgyab nas g.yas skor du/__/phyin pas thig rjes g.yas skor 'byung /__zhes pa ltar btab pas dkyil 'khor du lam gyis byung bar bsams la/__slob dpon shar dang slob ma nub tu gnas pas thig skud bsdu/__btab zin pa nas slob dpon dkyil 'khor gyi nub tu song la/__gtsug tor gyi phyag rgya spyi bor bzlog ste/__oM badz+ra be gA kra ma hoHzhes pas ye thig nam mkha' la btegs pa'i 'og nas 'dzul bar bsams la/__dkyil 'khor gyi nang du zhugs te/__'di ni chos dbyings dag pa ste/__/zhes sogs kyi tshigs bcad dang /__tsi tra sa ma ya sogs brjod cing /__g.yon pa'i khu tshur gyis dang por dbang ldan gyi rtsig pa nang nas rim pas bri/__de nas dbus nas ci bde bar bri ste/__tshon thob ni/__lha snam dang nang gi lha'i stegs bu shar dkar/__lho sngo/__nub dmar/__byang ljang /__dbus ser/__de'i dbus dang phyogs gzhan du zla gdan/__byang du nyi gdan/__de rnams kyi steng du lha so so'i sku mdog dang mthun pa'i tshon spungs sam/__phyag mtshan so so'i mdog can/__glegs bam dngos sam tshon phung ser po re dgod/__rtsig pa nang nas rim bzhin ser/__dkar/__sngo/__'dod snam dmar/__pha gu ser/__drwa ba'i gzhi sngo/__drwa ba dkar/__mda' yab khra bo/__pu shu dkar/__de'i phyi thig sngo skya/__mun pa dang glang rgyab nag__/ka ba dang ka rgyan shar dkar/__lho sngo/__nub dmar/__byang ljang /__rta babs bzhi dmar/__sngo/__ljang /__ser/__de steng pad+ma/__chos 'khor gdugs sogs ci mdzes/__nyi dkyil ljang /__pad+ma sna tshogs kyi phyi dmar skya/__rdo rwa'i gzhi nag__/rdo rje dkar/__me ri sna tshogs so/__bris tshar nas rdo rje bsdu ba'i phyag rgya dang /__oM badz+ra sa mA dzaHsa ye shes kyi thig phab nas/__dzaHhU~M ba~M hoHsa las thig dkyil 'khor dang bcas pa la bsre/__tshon lhag dang thig la nyer spyod lngas mchod de/__oM AHhU~M badz+ra muH__zhes pas gshegs su gsol/__dkyil 'khor gyi mtha' mar dri bzang po'i lde gus legs par byug__/mchod gtor sogs sta gon bzhin bsham/__rgyan dgram/__slob dpon gyis rnam rgyal dang /__slob mas las bum thogs la so so'i sngags brjod cing rol mo dang bcas pas bskor ba lan gsum byas la/__shar nas lha gsum phyi sngags kyi mthar/__khyed rnams kyis bdag dang rdo rje slob ma rnams la dbang bskur du gsol/__zhes sam/__sgrub mchod dkyus ma la/__bdag cag rnams la zhes pa sgyur ba brjod cing lha gnas rnams su 'bul tshul byas la de rnams dang /__'jug sgo'i bum pa bcas shar du bzhag__/las bum la a mr-i te'i mthar/__bdag dang rdo rje slob ma rnams kyi bar chad thams cad bsrung du gsol/__zhes sam/__bdag cag rnams kyi zhes bsgyur ba brjod cing dbang ldan du bzhag pa ni nub gnyis pa sta gon no/__/gsum pa dngos gzhi la cho ga thams cad ras bris dang 'dra zhing zhag mang po sbrel te byed na/__nyid snga ma rnams la rjes chog gi rdul tshon gyi lha la brtan bzhugs dang /__gshegs gsol gyi nyin brtan bzhugs kyi tshab tu khyed kyis sems can don kun mdzad ces sogs dang /__badz+ra muHzhes pas ye shes pa gshegs su gsol/__dam tshig pa rang la thim par bsams la/__gnas gsum bsrungs te/__chos thams cad kyi rang bzhin stong pa nyid du dran pa'i sgo nas/__a kA ro'i sngags brjod cing rdo rje'i rtses dbang ldan gyi rtsig pa nas rim par bsubs la/__rdul tshon mtha' nas dbus su bsdus te za ma tog la sogs par spyan drang /__dri bzang gi chus thig rjes mi mngon par bya/__ting nge 'dzin gyi phur bu btab pa/__/oM ru ru spu ru dz+wa la tiSh+Tha sid+d+hi lo tsa na sarba ar+tha sA d+ha na swA hA/__zhes pa'i sngags brjod cing bton par bsam/__bkra shis dang rol mo'i sgra sna tshogs bya zhing phyogs kun tu me tog sil mas gtor te dkar gsum gyi dga' ston rgya chen po dang bsngo ba smon lam la sogs pa bya'o/__/sa chog dang thig tshon gyi bya ba 'di rnams rang rang gi sgos chos phra mo bsgyur ba tsam ma gtogs bya spyod kyi dkyil 'khor gang la'ang sbyar du rung ngo /__/de rnams kyis rdul tshon la brten pa'i khyad chos rnams bshad zin to//__// de ltar rigs gsum spyi'i dkyil 'khor gyi cho ga phrin las lhun grub ces bya ba 'di ni/__rje btsun bla ma dam pa rnams kyi bka' drin gyis 'tsho ba/__dge slong ga ga na shrI b+ha dras bya spyod kyi srol 'dzin chen po kha che ye shes rdo rje la sogs pa rnams kyi gzhung la gtugs shing /__bla ma mkhas pa'i phyag len gyis kyang brgyan te/__shing mo lug lo dbyar zla ra ba'i tshes lnga'i nyin dpal e waM chos ldan gyi dben gnas thar pa rtser sbyar zhes thar rtse paN chen nam mkha' dpal bzang gis mdzad pa'i rigs gsum spyi'i dkyil 'khor gyi cho ga 'di nyid/__/las dang po pa rnams la phan pa'i phyir sogs khongs rnams dkyus su bcug__/zhar byung rdul tshon gyi khyad chos sogs gsal byed phran bu'i zhal skong dang bcas mkhan chen rdo rje 'chang byams pa kun dga' bstan 'dzin las tshul 'di'i bka' drin thob pa'i bya bral chos rje 'jam dbyangs mkhyen brtse'i dbang po kun dga' bstan pa'i rgyal mtshan gyis dpal sde dge lhun grub steng gi chos grwa chen por bris pa dge legs mchog tu gyur cig/__//sarba dA shre yo b+ha ba tu//____//__!_